Emme aina ole olleet näin suvaitsevaisia ja humaaneja — Nojatuolifilosofin narinaa\nJuutalaisvastaiset pilakuvat kelpasivat joskus kirkon ulkoseinäänkin.\nTämä ote Eeva-Liisa Mannerin proosarunosta "Historiaksi rappeutunut aihe" (Parnasso 6/1982) nousi mieleeni kun näin pari vuotta sitten Wittenbergissä erään kirkon seinässä reliefin, jossa emakko imettää juutalaispentuja ja rabbi tutkailee sian peräpäätä. Myöhemmin jotkut ovat vaatineet että moinen juutalaisia loukkaava reliefi pitäisi poistaa seinältä, mutta sitten tultiin siihen tulokseen, että ei historiasta pidä pyyhkiä pois ilmiselviä ajatusvirheitäkään. On hyvä muistaa, ettemme aina ole olleet näin suvaitsevaisia ja humaaneja. Tietenkin Hitler käytti hyväkseen Lutherin antisemitismiä, vaikka mitään muuta Aatu-veitikka ei häneltä poiminutkaan - hän luki niin Nietzscheä kuin Lutheriakin kuin piru raamattua.\nJuutalaisten joukkomurha on kaikille tuttu eivätkä sitä kiistä kuin jotkut omassa vaihtoehtoisessa todellisuudessaan elävät uusnatsit. Vähemmän tunnettua on, että myös romanit ja homoseksuaalit joutuivat natsien tuhoamisvimman kohteeksi.\nSuomessahan mustalaisvihalla oli jo pitkät perinteet ihan omasta takaa, ja varmaan myös ilmassa leijuva juutalaisviha löysi tiensä tännekin. Suomessa vain oli vähänlaisesti juutalaisia joihin viha kohdistaa.\nMartti Luther oli antisemitismissään oman aikansa lapsi. Niinhän me kaikki. Myös Raamatun kirjoittaneet miehet, joiden nimiin usein pannaan joidenkin fundamentalistien homo- ja naisviha ynnä muu seksuaalikielteisyys. Uskon kuitenkin, että esimerkiksi Paavalia koskevat väärinkäsitykset ovat valtavia. Hänen ajattelussaan on paljon samaa kuin Platonilla, ellei uskonnollista julistusta oteta lukuun. Mutta sen uskonnollisen julistuksenkin keskiössä ovat elämän ja kuoleman kysymykset sekä ihmisen suhde Jumalaan, eivät marginaaliset seikat, kuten jotkin sukupuolisen käyttäytymisen muodot.\nHomoseksuaaleja ei enää sivistysvaltioissa syrjitä, vaikka se joillekin itseään kristityiksi väittäville vauhkoilijoille varmaan sopisikin. Tässä asiassa uskonnollisesti höyrähtäneet porukat ovat aivan samanlaisia kuin natsit, erona vain se, että ainoastaan natsit ovat Suomessakin oikeasti hyökänneet Pride-kulkuetta vastaan. Mutta väkivaltainen suora toiminta on aina ollut kansallissosialismin kulmakivi. Aatteellisestihan se on vähintään yhtä sekava kuin organisaatioltaan, ja nämäkin asiat yhdistävät uusnatseja niihin alkuperäisiin.\nOn toki liioittelua väittää että juutalaisia olisi aina vainottu. Tuhatvuotinen valtakunta (ainakin melkein) on ollut oikeasti olemassa arabialaisessa Andalusiassa, jossa muslimit, juutalaiset ja kristityt elivät sulassa sovussa. Ilmeisesti juuri rauhanomainen rinnakkaiselo mahdollisti ennennäkemättömän taiteen ja tieteen kukoistuksen, joka päättyi siihen, kun maurit ajettiin Espanjasta.\nPentti Tepsa 30.7.2017 16:50\nKiitos kirjoituksesta. Olen samaa mieltä siitä, että\njuutalaisvastaisuuden muistoja ei tarvitse perata pois\nSaksan keskiaikaisista katedraaleista eikä esimerkiksi\nUppsalan tuomiokirkosta. Kirkollinen juutalaisvastaisuus\nkeskiajalla tai Lutherilla ei kuitenkaan ollut antisemitismiä\nsiinä mielessä, että rotua tai kansallisuutta ei karsastettu.\nTällä hetkellä kiivainta ja ruminta antisemitismiä saarnataan\nSuomessa joissakin islamilaisissa yhteisöissä: Kivetkin huutavat,\nettä tule ja tapa takanani piileskelevä j..talainen. Tai siteerataan Koraanista ja väitetään Allahin muuttavan j..talaisia apinoiksi tai nykyisin rotiksi (Suurah al-A'raaf 7:165-166).\nVanhastaan Suomessa juutalaiset ja esimerkiksi tataarimuslimit ovat olleet hyvissä väleissä. Naimisiinkin on menty yli uskonrajojen. Suomen juutalaiset myös osallistuivat sotiimme kuten Suomen muslimitkin muiden suomalaisten rinnalla. Muuten myös Suomen romanit ovat ylpeitä rintamamiehistään. Jiddishinkieliset juutalaiset upseerit olivat rintamalla usein hyvin myös saksaa osaavina saksalaisupseerien hämmästykseksi yhteysupseereina heidän suuntaansa.\nEi islamilaisen sivilisaation kultakausi keskiajalla johtunut kovinkaan paljoa islamista, vaan siitä yksinkertaisesta syystä, että Bysantin keisarikunnan tiedelaitokset ja kirjastot jäivät muslimivalloittajien käsiin sekä Egyptissä että muualla Välimeren ympäristössä. Samalla oli avattu kulttuuriyhteys Intiaan ja Kiinaan.\nToki esimerkiksi Al Andalusun Cordoba kirjastoineen oli esimerkiksi noin 1000 vuoden kieppeillä loistava. Siellä tieteentekijöinä olivat myös juutalaiset ja kristittyjäkin kävi opiskelemassa. Ilmeisesti silloinen Paavi Sylvester, joka oli matemaatikko, oli opiskellut myös muslimien Cordobassa.\nNoin 1050 vuoden jälkeen alkoi tieteen alasajo muslimimaailmassa: tähtitornit kaadettiin saatanallisina yms. Se liittyi uuden dogmaattisemman dynastian nousuun idästä.\nKannattaa myös huomata, ettei muslimiyhteisö parhaimmillaankaan tarjonnut toisuskoiselle muuta kuin semi-orjan asemaa.\nJorma Myyryläinen 30.7.2017 18:15\nItse asiassa muslimit harjoittivat ihan omaakin tiedettä. Erityisen pitkälle oltiin päästy esimerkiksi Keski-Aasiassa n.s. Silkkitien varsilla. Keskuksinaan Samarkand, Buhara et al. Mutta sittemmin dogmatismi on ajanut yli ihan niinkuin yritetään nykyisessä Turkissa jossa yritetään kieltää evoluutioteoriaakin. Tosin samaa eforttia näyttäisi olevan vallalla kristikunnankin pimeimmissä piireissä.\nPentti Tepsa 30.7.2017 19:04\nMitä tieteenaloja tarkoitat ja mitä aikakautta? Kerro lisää.\nMika Lamminpää 30.7.2017 20:11 Vastaus kommenttiin #7\nVeikkaisin Myyryläisen viittaavan Lääketieteen kaanonin (1025, ei suomennettu) kirjoittajaan Avicennaan. Kaanon oli ratkaiseva välittäjäteos lääketieteen historiassa 1000-luvulla. Se liitti yhteen keskiaikaisen Euroopan unohtamat antiikin Kreikan tiedot ja teoriat, Persian ja Intian perinteet sekä parhaat lääketieteen aikalaiskäsitykset. Kaanon säilytti lääketieteen siihenastisen historian, mutta valoi myös pohjan nykyaikaiselle, kokemukseen perustuvalle lääketieteelle. Se oli ensimmäinen kirja, joka perusti teoriansa todistusaineistoon ja objektiiviseen kokeiluun, mutta Avicenna hyödynsi myös paljon perinteisiä käsityksiä ihmiskehosta. Hänen filosofiansa oli konservatiivista mutta hänen hoitonsa mullistavia. Avicennasta tuli myöhemmille sukupolville johtava auktoriteetti kaikessa lääketieteeseen liittyvässä. Latinankielinen käännös Kaanonista ilmestyi 1100-luvulla ja hepreankielinen sata vuotta myöhemmin.\nJorma Myyryläinen 30.7.2017 21:06 Vastaus kommenttiin #10\nKyllä, lääketieteeseen mutta myös matematiikkaan.\nPentti Tepsa 30.7.2017 23:03 Vastaus kommenttiin #10\nMiksipäs ei. Avicenna eli Ibn Sina ابن سینا sopii kyllä hyvin edustamaan keskiajan islamin kultakautta. Elettiin neljättä islamilaista vuosisataa, mutta Persia ja Buhara eivät toki niinkään pitkään olleet olleet islamilaisia. Persialaisena Avicenna edusti myös persialaisen kulttuurin todella pitkää jatkumoa ja Silkkitien kautta hänellä lienee ollut käytössään paljon tietoa idästä, Intian ja Kiinan suunnalta. Numerosysteemikin taitaa arabiassa ja meillä olla alkuperältään intialainen. Tällä en vähättele islamilaisen kulttuurin saavutuksia, vaan muistutan kulttuurijatkumoiden kumulatiivisista vaikutuksista. Avicenna opiskeli ahkerasti kreikkalaisia tekstejä. Kehitti logiikkaa ja erityisesti lääketiedettä. Arabialaisilta vaikuttavat sanat aritmetiikka ja algebra. Samoin tähtitieteeseen vakiintui arabiankielisiä nimiä. Arabian kieliopin kodifioi myös persialainen lingvisti.\nMika Lamminpää 30.7.2017 23:13 Vastaus kommenttiin #14\nKyllä, juurikin tuo kulttuurien välinen vuorovaikutus on aina ollut menestyvien kulttuurien salaisuus. Ei mikään kulttuuri - juutalainen, kristillinen, islamilainen tai eksoottisempikaan - ole koskaan itseensä käpertymällä ja muita ulos sulkemalla menestynyt, vaan nimenomaan avoimessa vuorovaikutuksessa ja älyllisessä uteliaisuudessa. Miten paljon historian suurmiehissä onkaan juutalaisia - ja miten moni heistä on nykyisestä Israelista kotoisin?\nPentti Tepsa 31.7.2017 01:06 Vastaus kommenttiin #16\nToki kulttuurien vuorovaikutuksesta voi olla hyötyä, mutta voi siitä olla haittaakin. Korkeakulttuuri voi\ntuhoutua instituutioineen tai lamaantua vuosisadoiksi, jos se joutuu kansainvaellusten kohteeksi. Yksi\nsyy Rooman luhistumiseen lienevät olleet kansainvaellukset ja niiden kerrannaisvaikutukset. Järjestäytynyt\nvuorovaikutus on parempi kuin hyökyaalto. Tosin voidaan korkeakulttuureja tuhota järjestäytyneestikin.\nJuutalainen kulttuuri on inhimillisen älyn ja luovuuden osalta yksi menestyneimpiä. Yksi kansallisen menestyksen\ntekijöistä lienee juuri tuo sopiva itseensä käpertyminen. Juutalaisuus on ollut uskonnollinen ja nationalistinen projekti jo\nainakin 3000 vuotta. Siihen liittyy oman kansan etujen ajaminen, oman kielen ja kulttuurin vaaliminen sekä opillisen sivistyksen arvostus. Juutalaiset avioituvat mielellään keskenään. Kun juutalaiselta kansalta v. 70 jKr. riistettiin Jerusalem\ntemppeleineen ja Israelin maa, jäi vain juutalaisuuden vaaliminen ja pyhät kirjoitukset kannettavaksi isänmaaksi. Nyt juutalaisilla on ollut kohta 70 vuotta oma valtio kotimaassaan. Pidän sitä hyvänä asiana.\nIslamilaisen sivilisaation osalta keskiajan kultaisen kauden katkaisi mm. Seldžukkien turkkilaisdynastian nousu\nidässä. Tähtitornit kaadettiin saatanallisina ja kulttuuri muutenkin jäi dogmatismin kahleisiin. Siis kansainvaellus valloituksineen ei ollut hyvää vuorovaikutusta.\nMika Lamminpää 31.7.2017 08:13 Vastaus kommenttiin #17\nEiväthän juutalaiset pystyneet käpertymään itseensä niin kauan kuin elivät diasporassa. Toki he vaalivat perinteitään, mutta elivät vuorovaikutuksessa muitten kanssa. Vasta nyt kun heillä on oma valtionsa he ovat käpertyneet itseensä, ja vähänpä sieltä mitään merkittävää on viimeiseen 70 vuoteen kuulunut. Natsi-Saksan itseensä käpertyminen oli omaa luokkaansa, sehän johti siihen että suunnilleen kaikki älyköt ajettiin maanpakoon tai tapettiin. Monokulttuurisuuden idea ei oikein toimi.\nOlli Väisälä 31.7.2017 08:51 Vastaus kommenttiin #19\nMitähän järkeä kommentissa nro 19 on olevinaan?\nEnsinnäkin: eihän suurin osa juutalaisista asu juutalaisvaltiossa.\nToiseksi: onhan Israelillakin mitä moninaisimmat kulttuurisuhteet muuhun maailmaan.\nJa kolmanneksi: miten ihmeessä "vähänpä sieltä mitään merkittävää on kuulunut"? Esim. Nobel-palkinto on 2000-luvulla annettu kahdeksalle israelilaiselle tiedemiehelle ja -naiselle, mikä on aika paljon tuonkokoiselle maalle.\nPentti Tepsa 31.7.2017 10:49 Vastaus kommenttiin #19\nKiitos vastauksestasi blogisti Mika, olet todella ystävällinen kirjoittaja.\nOlen kanssasi vain eri mieltä siitä, millainen vuorovaikutus on kansoille ja kulttuureille hyödyllistä. Utelias tieteentekeminen muiden kulttuurien saavutukset huomioiden on aina hyödyllistä. Tämä ei tarkoita mielestäni sitä, että multikulturalismi ideologisesti olisi kenellekään hyödyllistä. Kansallisvaltioiden muuttaminen väestönsiirroilla moniarvoisiksi ja multikulttuurisiksi\non osoittautunut haitalliseksi. Stalinin hallinto oli yksi ihmiskunnan julmimpia. Se harrasti myös mittavia väestönsiirtoja. Tämän monikulttuurisuusprojektin myötä ei syntynyt juuri mitään hyvää, jos ei vankitovereiden satunnaista ystävyyttä oteta huomioon. Neuvostoliiton hajoamissodat ja kansallisuuksien pako omille kanta-alueilleen jatkuu osittain edelleen. Tavallaan myös Ottomaanien imperiumin hajoamissodat jatkuvat.\nJoku väestönsiirroista silti hyötyy. Siksi niitä halutaan. Joku hyötyy orjuudesta ja ihmiskaupastakin. Silti ne eivät muutu yhtään hyväksyttävämmiksi.\nJorma Myyryläinen 31.7.2017 11:00 Vastaus kommenttiin #24\nEi kai Tepsa vain halua rajoittaa monikulttuurisuuden etuja vain tieteen pariin? Minusta tuon kommunikaation pitää vaikuttaa kaikilla yhteiskunnan tasoilla jotta se avaa ihmisten näköaloja laajempiin piireihin ja siten nostaa ajattelun tasoa ja avaa uusia mahdollisuuksia.\nPentti Tepsa 31.7.2017 12:50 Vastaus kommenttiin #26\nJorma Myyryläinen, kiitos kysymyksestäsi. En halua rajoittaa kommunikaatiota millään tasolla. Vastavuoroinen kommunikaatio on inhimillinen oikeus ja rikkaus.\nMultikulturalismi on kuitenkin globalisaation ohella sekä tilanneanalyysi että politiikkaan vaikuttava ideologia. Osa ihmisistä näyttää sokeasti uskovan multikulturalistisiin haavekuviin, joilla ei ole todellisuuspohjaa. Pidän multikulturalismia haitallisena uskomuksena.\nJorma Myyryläinen 31.7.2017 12:57 Vastaus kommenttiin #29\nOlemme tässäkin keskustellussa molemmat suitsuttaneet monikulttuurisuuden mukanaan tuoman kulttuurien välisen kommunikaation hyötyjä kulttuurille ja tieteelle historian valossa. En siis pidä sitä sokeana haavekuvana ja haitallisena uskomuksena vaan mitä hyödyllisimpänä yhteiskunnallisena tilanteena.\nPentti Tepsa 31.7.2017 15:07 Vastaus kommenttiin #30\nKiitos kommentistasi Jorma. Kommunikaatio, matkustaminen, työnteko ulkomailla sekä reilu kansainvälinen kauppa lisää ymmärrystä ja hyvinvointia. Aivan samat asiat väärinkäytettyinä lisäävät pahoinvointia: Disinformaation levittäminen, ihmissalakuljetus sekä riistävä kaupankäynti ja ihmiskauppa ovat erittäin haitallisia inhimillisen elämän ja kulttuurin kannalta.\nOn uskonvarainen väite, että kansojen summittaisena sekoittamisena toteutettava multikulturalismi hyödyttäisi muuta kuin eliittiä, joka aikoo käyttää hajota ja hallitse periaatetta ja luoda erilaisia yhteiskuntaluokkia. Erityisen pahana pidän sitä, että väestönsiirroilla tuetaan etnisiä puhdistuksia. Jos kansoilla ei ole rajoja valtionrajojen muodossa, piirtyvät rajat kaupunginosien ja yhteiskuntaluokkien välille, silloin tulee mahdottomaksi ylläpitää yhteisvastuuseen ja yhteishyvän perustuvaa hyvinvointiyhteiskuntaa.\nMultikulturalismi on myös mykkä ja harmaa aate lopulta, koska ei jää enää aitoperäisiä kulttuureja kommunikoimaan keskenään. Se on syntynyt samasta lähteestä kuin niin kutsutut keinotekoiset maailmankielet, esimerkiksi esperanto.\nJorma Myyryläinen 31.7.2017 15:37 Vastaus kommenttiin #31\nTepsa rakentaa monikulttuurisuudesta ja multikulturalismista itselleen roskatynnyriä johon hän oksentaa kaikki itselleen vastenmieliset asiat ja pitää monikulttuurisuuden ja multikulturalismin hyvät asiat jotenkin ulkopuolella, johonkin kivaan ja mukavaan eriöön säilöttynä. Todellisuudessa maailma on monisärmäinen ja rupinen jossa tapahtuu myös hyviä asioita jos annamme niiden tapahtua ja teemme toitä niiden eteen.\nEsperanto on luojilleen ja käyttäjilleen mitä mainioin yhteistyön väline ja lähde, myös kansainvälisesti. En tunkisi sitä samaan roskatynnyriin ihmiskaupan ja -salakuljetuksen kanssa.\nPentti Tepsa 31.7.2017 16:19 Vastaus kommenttiin #33\nMyyryläinen rakentaa roskapönttöä, johon yrittää tunkea Tepsan tai hänestä luomansa olkiukon. ;-)\nEsperantosta ja kielistä ja kommunikaatiosta satun pitämään kovasti, vaikka en uskotaan siihen ideologiaan,\njoka taustalta joskus tulee esille.\nSinä Myyryläinen uskot multikulturalismiin ja siihen sinulla on oikeus. Sinun on kuitenkin siedettävä tästä uskomuksestasi käytävä kriittinen keskustelu ja se, että joku voi perustellusti olla uskomatta multikulturalismiin. Arvelen, että väestösiirrot, ihmissalakuljetus, ihmiskauppa, orjuus ja segmentoitu luokkayhteiskunta ovat monille muillekin vastenmielisiä, eivät ainoastaan minulle.\nMika Lamminpää 31.7.2017 16:28 Vastaus kommenttiin #34\nIlman muuta mainitsemasi ilmiöt ovat vastenmielisiä. Mutta miten ne liittyvät multikulturalismiin, se on vaikeampi kysymys.\nPentti Tepsa 7.8.2017 01:05 Vastaus kommenttiin #35\nMultikulturalistit ovat kyllä nykytilanteessa todella pahasti pihalla. Vielä kohtalaisen monokulttuurinen ja suomalaiskansallinen Suomi on kyennyt tarjoamaan turvaa monille vähemmistöille, kuten juutalaisille tai romaneille.\nNyt maahamme pakenee muualta monikulttuurisen enemmistövainon uhreja, esimerkiksi hazaroiden kansansirpale monikulttuurisesta Afghanistanista. Heidän kansallisen kotinsa kuuluisi olla Afghanistanissa, mutta monikulttuurisena vellova maa ei ole heille ilmeisesti turvallista asumista tarjoamassa. Afghanistanin sunni tadshikit taas ovat sitä mieltä, että shiia hazarat ovat elintasopakolaisia.\nMultikulturoituva Suomi ei enää pysty tarjoamaan suojaa. Tilanne on huono jo nyt. Kirkkomme tai valtiomme ei kuitenkaan turvapaikkaa avokätisesti tarjotessaan ymmärrä, että kristityt tai kristinuskoon kääntyneet ovat heidän joukossaan vaarassa myös turvapaikkaa hakevien maanmiestensä tai jopa suvun edustajien parissa. Tästä on ollut kysymys kirkkoturvaan sijoittamisessa meillä. Olemme joutuneet tarjoamaan väliaikaista turvaa sellaisille, joille Migrin tai SPR:n tarjoama paikka olisi liian vaarallinen kunniamurhan pelon tai\nislamin hylkäämisestä johtuvan surmaamisfatwan vuoksi. Suomen harhautunut maahantulopolitiikka tosiaan sallii ja suosii Suomessa myös sellaisia islamisteja, joita jopa heidän sukulaisensa\nMika Lamminpää 7.8.2017 17:10 Vastaus kommenttiin #66\nNo jos rehellisiä ollaan - ja ollaanhan me, ainakin silloin tällöin - ei sellaista asiaa kuin "monikulttuurinen enemmistövaino" ole olemassa. Nimenomaan monikulttuuriseen yhteiskuntaan vähemmistöjen vaino ei kuulu, monokulttuureissa se on ollut suorastaan sääntönä. Vertaapa vaikka muinaista arabialaista Andalusiaa tai nykyisiä Yhdysvaltoja natsi-Saksaan tai Stalinin Venäjään, niin ymmärrät mitä tarkoitan.\nJorma Myyryläinen 31.7.2017 16:34 Vastaus kommenttiin #34\nToki siedän, että käsitystäni monikulttuurisuudesta arvostellaan mutta pidätän itselläni vastata kritiikkiin.\nEn siis edelleenkään pidä väestönsiirtoja, ihmiskauppaa ja -salakuljetusta monikulttuurisuutta vaan nimen omaan seurausta käpertymisestä omiin kuviteltuihin monokulttuurisuuksiin jonka jälkeen iso osa ihmisistä pääsee kulttuurista toiseen vain salakuljetettuna ja päätyy ihmiskaupan uhriksi.\nNiinpä Tepsa ei todellakaan ole ainoa jolle väestösiirrot, ihmissalakuljetus, ihmiskauppa, orjuus ja segmentoitu luokkayhteiskunta ovat monille muillekin vastenmielisiä. Mutta monet näkevät, että monikulttuurisuus on niiden vastakohta ja keino taistella niitä vastaan.\nMika Lamminpää 31.7.2017 17:00 Vastaus kommenttiin #36\nIhmissalakuljetushan loppuisi siihen paikkaan kun pakolaiset löytäisivät laillisia maahantuloväyliä. Mutta joidenkin etua näkyy palvelevan se, että Eurooppa on linnoitus.\nMika Lamminpää 31.7.2017 11:09 Vastaus kommenttiin #24\nKyllä Stalinin väestönsiirtojen varsinainen syy oli koko maan venäläistäminen - tai kuten hänen luomaansa uususkontoon kuului, neuvostoihmisen luominen. Stalin kehitti marxilaisuudesta uskonnon riitteineen ja pyhimyksineen, unohtamatta ihmisuhreja ja sakramentteja. Fanaattinen ideologia poliittisena korvikeuskontona oli käytännössä Stalinin luomus. On aika hurjaa, että vajaan pappiskoulutuksen saanut georgialainen ammattivallankumouksellinen nousi kymmenessä vuodessa uuden ideologisen puoluevaltion johtoon, kukisti kaikki kilpailijansa ja seuraavan vuosikymmenen päättyessä nousi koko historiassa uudenlaiseksi kansainvälisesti tunnustetuksi ihmisjumaluudeksi, jonka ajatuksia levitettiin kymmenien miljoonien painoksina. Stalinismin mahdollistivat osaltaan tuhohalu, murhanhimo, muukalaisviha, eroottinen veto Staliniin ja rationaalisen yksilöllisyyden poissaolo.\nJorma Myyryläinen 31.7.2017 11:14 Vastaus kommenttiin #27\nTaitaapa nyt Lamminpää nostaa Stalia paranormaaleihin sfääreihin.\nMika Lamminpää 31.7.2017 15:24 Vastaus kommenttiin #28\nEi, kyllä hän nosti itsensä sinne ihan itse. Ei toki yksin, eihän kukaan näistä suurista caesar-hahmoista (Napoleon, Hitler, Stalin) ilman tukijoukkoja toiminut.\nJorma Myyryläinen 31.7.2017 17:17 Vastaus kommenttiin #32\nToki Stalinilla oli taatusti korkeat luulot itsestään. Niinhän kaikilla kunnianhimoisilla ihmisillä on. Ja jos on nostetta, on myös peesaajia. Itse kuitenkin tarkoitin lähinnä jälkimainetta. Meillä ei ole mitään syytä nostaa tai painaa ketään historian henkilöä inhimillisten rajojen ulkopuolelle, paranormaaliin. He ovat Napoleonista Staliniin ja Hitleriin kuitenkin vain ihmisiä rajallisine kykyineen. Heidän tekojaan ja aivotuksiaan on siis tarkasteltava objektiivisesti ihmisen tekoina vaikka joidenkin ymäärtäminen saattaa olla työläämpää kuin joidenkin toisten. Vain siten voimme historiasta jotakin oppia; siis tunnistamaan inhimillinen paha ja välttämään sitä sekä tunnistamaan inhimillinen hyvä ja suosimaan sitä.\nMika Lamminpää 31.7.2017 22:27 Vastaus kommenttiin #38\nJälkimaine on eri maissa varsin erilainen. Niin Neuvostoliiton maineen hiipumisella kuin itsenäisen Georgian ja Venäjän huonoilla suhteilla lienee osutensa siihen, että Stalinin maine on Georgiassa 2010-luvulla entisestäänkin huonontunut. Gorin torilla sijainnut patsas on poistettu, ja siellä sijaitsevaa kotimuseota ollaan tiettävästi muuttamassa Stalinin uhrien museoksi. Sen sijaan Venäjällä Stalinia pidetään nykyään historian suurimpana suurmiehenä, Putiniakin parempana. Jollain kolkolla tavalla se on linjassa kaiken kanssa mitä Venänältä nykyään kuulee: naisiin kohdistuvaa väkivaltaa, homovainoja, toisinajattelijoiden vangitsemista, tiedotusvälineiden sensurointia ja lakkauttamista, toimittajien tappamista ja niin edelleen. Stalin on poissa, mutta hänen perintönsä on liiankin elävä.\nJorma Myyryläinen 1.8.2017 11:44 Vastaus kommenttiin #40\nEnpä tiedä kuka on nyky-Venäjän nykyisin suosituin historian hahmo. Sen sijaan Stalinin suhteen olen "vain" huomannut oman aikansa henkilöpalvonnan muuttuneen 1950-luvun 1/2:ssa välissä kritiikiksi ja NL:n romahduttamisen jälkeen demonisoinniksi mutta nyttemmin sävykkäämmäksi sota-ajan johtajuuden tunnistamiseksi kuitenkin unohtamatta hirmutekoja.\nMeidän pitäisi pystyä arvoimaan myös Venäjää ja sen menoa an sich, ohi ja yli omien ennakkoluulojemme anti- ja sympatioiden. Vain niin pystymme historiasta jotakin oppimaan ja tunnistamaan niin hyvät kuin pahatkin ilmiöt ympärillämme.\nMika Lamminpää 1.8.2017 14:05 Vastaus kommenttiin #42\nMiten niin et tiedä? Juurihan minä sen kerroin.\nJorma Myyryläinen 1.8.2017 15:40 Vastaus kommenttiin #43\nUskoisiko Lamminpää, että en ihan aina usko ihan kaikkea mitä minulle kerrotaan. ;=}\nMika Lamminpää 7.8.2017 17:36 Vastaus kommenttiin #45\nEi tarvitse minua uskoa, kunhan uskoo STT:tä. Venäläiset nimesivät Stalinin maailmanhistorian merkittävimmäksi henkilöksi Levada-keskuksen kyselyssä. Toiseksi sijoittui presidentti Vladimir Putin.\nJorma Myyryläinen 8.8.2017 12:50 Vastaus kommenttiin #68\n"...kunhan uskoo STT:a". En nyt menisi nostamaan sitäkään jalustalle, yläpuolelle epäilyksien.\nToisaalta eikös Levada ole Venäjällä n.s. "ulkomaalainen agentti" joka ei levitä valtion propagandaa? Epäilenpä Levadan rahoittajilla olevan MYÖS omia lehmiä ojassa sen LISÄKSI, että on ehkä mahdollisesti ihan oikeakin halu selvittää mitä venäläiset ajattelevat.\nIhan oikeasti epäilen, että tässäKIN asiassa menee toisaalta ihailu ja toisaalta arvostus sekaisin. Sota-ajan johtajuutta arvostavia syytetään ihailusta ja kultin rakentelusta. Ihmisillä on tapana arvostaa sotajohtajia vaikka he olisivat tehneet siinäkin työssä myös virheitä ja muista muiden aikojen tekemisistä välittämättä.\nJos Moskovassa yliopisto on nostanut seinälleen Stalinin muistolaatan niin miten se vertautuu suomalaisen valtioneuvoston linnan paraatirapussa olevaan murhaajan ja terroristin muistolaattaan? Venäjällä on myös lukuisia Stalinin uhrien muistomerkkejä.\nToisaalta jos Venäjän valtion johto ottaisi kantaa jokaikiseen muistolaattaan, ei se ehtisi muuta tekemäänkään. Eiköhän heillä ole muutakin tekemistä.\nMika Lamminpää 8.8.2017 16:31 Vastaus kommenttiin #69\nSTT on joka tapauksessa uskottavimpia uutislähteitä maailmassa, siihen luottavat myös YLE sekä Turun sanomat ja muut suomalaiset laatulehdet. Ja Venäjällähän leimataan ulkomaisiksi agenteiksi kaikki riippumamattomat tahot jotka eivät toista kritiikittä Kremlin propagandaa niin kuin joku Russia Today.\nJorma Myyryläinen 8.8.2017 17:51 Vastaus kommenttiin #70\n"Laatulehti"-määrite on viime aikoina pahasta inflatoitunut. Kuten esimerkiksi juuri YLE. Turun sanomat taas on ollut jo vuosikymmeniä maan ainoa urheilulehti jossa on kuolinilmoituksia.\nVenäjän (USA:sta kopioidun) lain mukaan "ulkomaisia agentteja" ovat joko suoraan ulkomaiset toimijat tai kotimaiset joita johdetaan ulkomailta tai jotka saavat rahoitusta ulkomailta. Kyse siis on nimenomaan riippuvaisista tahoista.\nMika Lamminpää 8.8.2017 18:01 Vastaus kommenttiin #71\nNäyttää siltä että et ole lukenut Turun Sanomia sitten 1980-luvun. Silloin tuo vitsi vielä oli osuva, ei enää. Nykyään esimerkiksi sen kulttuuriosasto on jopa parempi kuin Helsingin Sanomien. YLE ei ole lehti ollenkaan ja sehän on luotettavuudeltaan samaa luokkaa kuin joku BBC, ei senkään maine ole kärsinyt kuin kaiken maailman Magneettimededioita ja MV-julkaisuja tavaavien hörhöjen parissa.\nVenäjällä ikävä kyllä kaikki Putinin politiikkaa kritisoivat tahot leimataan ulkomaiden agenteiksi. Putinin puheita ei tarvitse oikeiksi todistaa, vain toistella. On surullista että entinen sivistysmaa on mennyt viimeiset 17 vuotta takapakkia, mutta minkäs me sille voimme.\nJorma Myyryläinen 8.8.2017 19:53 Vastaus kommenttiin #72\nEhkä ei pitäisi leimata kaikkia n.s. MSM:n kriitikoita MV:n ja Kärkkäisen mukaan. Myös BBC:llä ja YLE:llä sekä STT:llä on sokeat pisteensä joissa kaikenlainen laatu loppuu ja älämölö saa vallan. Kaikkiin niihin tulee suhtautua kriittisesti ja kyseenalaistaa.\nVenäjällä ulkomaisia agentteja ovat, ihan kuten USA:ssakin, ulkomaisiin tahoihin sidoksissa olevat järjestöt ja yhteisöt. Kannattaa myös muistaa agentti-sanan monet merkitykset eikä sotkea sitä 007-, 86- tai 117-seikkailuihin.\nMika Lamminpää 31.7.2017 17:28 Vastaus kommenttiin #24\nJorma Myyryläinen 31.7.2017 10:49 Vastaus kommenttiin #17\nEiköhän Rooman luhistumiseen ollut myös sisäsyntyisiä syitä. Tuloerot kasvoivat, köyhyys lisääntyi, infrastruktuuri alkoi hajota eikä eliittiä kiinnostanut kuin oma hyvinvointinsa. Suurinpiirtein ainoa innovaatio oli rakentaa uusi uskomusmaailma, tuolla kertaa katolinen, pitämään ihmisiä kurissa ja yhteiskunnan todelliset ongelmat jäivät ratkaisematta.\nJuutalaisuuden sisäänpäinlämpiävyys oli pitkään ongelma heidän omalle kehittymiselleen. Kun kyhnytetään keskenään omassa piirissä, ei opita mitään ulkopuolelta. No, juutalaisuun osalta n.s. diasporan aikaan muutkin toki auttoivat heidän eristäytymistään syynä keskenään kilpailevien uskomusrakennelmian kilpailu elämysmarkkinoista. Vasta heidän osittainen avautumisensa ulkomaailmaan on tuonut kehittänyt heidän kulttuuriset ja tieteelliset kykynsä nykyiseen mittaansa. Se on tapahtunut nimen omaan vuorovaikutuksessa eikä synagokien pimeissä nurkissa Tooraa tutkien.\nSama uskonnollinen sisäänpäinlämpiävyys tuli todellakin islamilaiseen maailmaan juurikin Osmanien "ansiosta". Sama meno on nousemassa valtaan Atatürkin jälkeen kun Erdogan et al on kieltämässä jopa evoluutioteoriaakin. Ja samaa menoa on havaittavissa myös n.s. läntisen arvoyhteisön parissa.\nTarvitsisimme nimen omaan enemmän kulttuurien avarakatseista keskinäistä kommunikaatiota eikä käpertymistä omiin uskomusmaailmoihin.\nJorma Myyryläinen 31.7.2017 10:36 Vastaus kommenttiin #14\nTässä Tepsa on kulttuurien kehittymisen ytimessä: monikulttuurisuuden vuorovaikutuksessa. Ja länsimaisen kultuurin varsinaisen nousun mahdollisti jo aiemmin kiinassa keskityn kirjapainotaidon hyödyntäminen tiedon levittämisessä ja omaksumisessa. Se nosti kommunikaation aivan uudelle tasolle ja seuraukset tunnetaan niin hyvässä kuin pahassakin.\nJorma Myyryläinen 30.7.2017 18:26\nLamminpää muistaa kauniisti juutalaisuhrien lisäksi myös romanit ja homoseksuaalit natsien vähemmän muistetuiksi uhreiksi. Edelleenkin jäi unohduksiin slaavit, vammaiset, tummaihoiset ja ensimmäisiksi uhreiksi joutuneet kommunistit.\nMeillä Suomessakin ylpeillään kuinka meiltä ei luovutettu juutalaisia ja heti muistetaan paheksua niiden kahdeksan palautus mutta korjataan, etteivät he olleet suomalaisia vaan matuja. Samalla unohdetaan, että natsien kanssa käytiin vaihtokauppaa ihmisillä: heille luovutettiin sotavangeiksi saatuja puna-armeijan komissaareja ja saatiin tilalle suomalais-ugrilaisia.\nCeterum censeo olen sitä mieltä, että historiaa ei kannata muutella edes kirkkojen reliefejä poistamalla tai patsaita kaatamalla. Tosin Mannerheimin patsaan voisi muuttaa Saarikosken ehdotuksen mukaisesti kolikkoautomaatiksi: kun kolikko koneeseen vilahtaa, heppa menee kopotikopoti.\nJorma Moll 30.7.2017 18:48\n>....Edelleenkin jäi unohduksiin slaavit, vammaiset, tummaihoiset ja ensimmäisiksi uhreiksi joutuneet kommunistit....\nJoko tuli mainituksi myöskin mielisairaat ja alkoholistit.\nMika Lamminpää 30.7.2017 19:37\nMielisairaat ja alkoholistit? Eikös ne ole aina yltäneet natsiorganisaatioissa ihan sinne korkeimmalle huipulle?\nJuha Kuikka 31.7.2017 08:53 Vastaus kommenttiin #8\nPaitsi, että Hitler itse oli absolutisti sekä kasvissyöjä.\nEn tosin tiedä onko tuo nykytietoisuuteen välitetty "absolutismi"-luonnehdinta tarkoittanut aivan samaa kuin Suomen lestadiolaisilla, siis saksalaisessa kulttuurissa. Toisaalta nimittäin tiedämme, että hänen varsinainen kannatuspohjansa ammennettiin nimenomaan Münchenin oluttuvista alunperin.\nMika Lamminpää 31.7.2017 10:31 Vastaus kommenttiin #21\nNo eipä ole mikään muuttunut. Kaljakuppiloistahan Tony Halmekin kannatuksensa ammensi. Hän tosin ei tainnut olla sen kummemmin kasvissyöjä kuin absolutistikaan kuin korkeintaan siinä mielessä, että ruokajuomaksi kelpasi vain Absolut Vodka.\nUusnatsit tunnetaan lähinnä kännäämisestä ja tappeluista, ja niitä taisi enemmistö vanhoista natseistakin harrastaa.\nVille Heiskanen 30.7.2017 20:01\nJotta pelkästään valheeseen perustuvat väitteet länsimaissa johtaisivat laajaan väkivaltaan, niin tarvitaan poikkeusolosuhteet, kuten ensimmäisen maailmansodan jälkeen Saksassa: massatyöttömyys, rahamarkkinoiden epävakaus, Kommunistien vallankaappausuhka ja koettu vääryys sodan rauhanehdoista. Tältä pohjalta ei lienyt kovin hankalaa nostaa jo 1800-luvulla avoimena ollutta Juutalaisvastaisuutta ja syyttää heitä kaikesta epäonnesta.\nNykysin vastaava ei taida olla mahdollista ja mahdolliset laajat syrjimiset perustavat enemminkin arjen negatiivisiin kokemuksiin.\nMika Lamminpää 30.7.2017 20:13\nOnneksi mitään laajamittaista syrjintää ei mitään väestönosaa kohtaan meillä ole.\nVille Heiskanen 30.7.2017 20:24\nKyllä mustalaisia kohtaan on voimakkaita epäluuloja kantaväestön puolelta. Ne ovat lähinnä välttelyä ja varautumista.\nMika Lamminpää 30.7.2017 22:53 Vastaus kommenttiin #12\nSe on kyllä totta. Itselläni on kuitenkin ollut ihan kivoja kohtaamisia mustalaisten kanssa - ei tosin kovin paljon. Ensimmäisenä tulee mieleen kun olin Kankaanpäässä kesätoimittajana ja siellä oli joku mustalaisporukka joka tarjosi minulle ensin ryyppyä ja sen jälkeen alkoi hieroa kauppoja. Etenkin vyöni oli sellainen että yksi kaveri jostain syystä kovasti vänkäsi että myy se mulle. Sanoin että en voi kun olen saanut sen isältäni lahjaksi. Vänkääminen loppui siihen, olin ihan vahingossa sanonut juuri oikeat sanat (ja se oli tottakin). Toinen kerta oli Turussa kun menin hakemaan vaimoani vanhainkodista jossa hän oli siihen aikaan kesätöissä. Siellä oli siivoojana joku mustalaisnainen joka kyseli kovin kuka olen ja mitä siellä teen. Kun se selvisi hänelle, hän sanoi: siun eukkos on hyvä laulaja. Niin kuin onkin.\nFreddy Van Vonterghem 31.7.2017 07:15 Vastaus kommenttiin #15\nEläkkeellä olevana autonmyyjänä voin sanoa, että ne autot jotka en kehdannut myydä valkolaisille, myin halvalla mustalaisille, rehti homma ei jälkipuheita eikä takuuvaatimuksia.\nPäiväntasaajan eteläpuolelta kotoisin olevat afrikkalaiset olivat toinen hyvä ryhmä, riitti kun auto toimi satamaan asti.\nPetri Hämäläinen 1.8.2017 00:36\nNatsi-, juutalais- ja mustalaiskortin käyttö on kivaa ja mukavaa. Sen ymmärrän.\nTäysin epäselväksi on jäänyt se, mitä vihervasemmisto on ikinä juutalaisten tai mustalaisten eduksi tehnyt. Koskaan.\nMika Lamminpää 1.8.2017 14:44\nMitä sinä olet tehnyt juutalaisten ja mustalaisten hyväksi? Kerro ihmeessä, että voimme kaikki ottaa opiksi. Vihervasemmistosta vikisemisen voit jättää Soinille, sillä raukalla kun ei ole enää mitään muutakaan agendaa, mikä on tietysti hiukan säälittävää.\nKai Niemeläinen 3.8.2017 17:36\nMiksi suvaitsevaisuus olisi mielestäsi vihreiden tai vasemmistolaisten hyve? Minä olen periaatteiltani hyvinkin oikeistolainen, porvari (tosin ympäristöajattelultani poikkean monista kokoomuslaisista ja ehkä joistain keskustalaisistakin). Silti minusta niin romani- kuin muutkin vähemmistöryhmät ovat kansallinen rikkautemme enemmän kuin mikään taakka.\nEikä oikealla ole maahanmuuttokriittisyyden osalta myöskään mahdollista kasvualustaa. Maahanmuuttokriittisyys kasvaa mielestäni parhaiten vasemmalla, niin ja syrjäytyneissä piireissä.\nPetri Hämäläinen 2.8.2017 14:34\nMika Lamminpää 3.8.2017 17:18\nNiin, mitä sinä olet tehnyt juutalaisten ja mustalaisten hyväksi? Se jäi täysin epäselväksi.


Teemakisat Tampere, Keskiviikko 22.7. - Aikataulu & Tulokset\n/ Pika-aidat, Koilahti, Mörö... Teemakisoissa riittää jännitettävää\nPika-aidat, Koilahti, Mörö... Teemakisoissa riittää jännitettävää\nTampereen kaksipäiväiset Teemakisat käynnistyvät keskiviikkona.\nEtusuora: 22.07.2020 09:08Yleisurheilu\nTorstain Teemakisat - Ennakko & vihje\nNaisten 100 metrin aidoissa telineisiin asettuu nipullinen kovia menijöitä, vaikkakaan Suomen tilastoykkönen Annimari Korte ei ole kisassa mukana.\nNooralotta Neziri juossut tänä kesänä lähelle ennätystään (12,81), kun hän kellotti Jyväskylässä ajan 12,84. Tämän lisäksi hän on juossut kesän aikana viidessä startissa alle 13 sekunnin - vain yksi startti on lipsahtanut 13 sekunnin heikommalle puolen. Reetta Hurske on kärsinyt alkukesän aikana pienistä vaivoista, mutta juossut tästä huolimatta hyviä kisoja. Hurskeen kauden paras kirjataan 12,91.\nVoittotaistosta ei pidä unohtaa myöskään Lotta Haralaa. Loukkaantumisen jälkeen väkevän paluun tehnyt Harala osoitti viimeisimmissä kisoissaan mainiota kuntoaan juoksemalla Lahdessa vastatuulessa uudeksi ennätyksekseen 13,14. Keskiviikkona tamperelainen kilpailee Hurskeen tavoin kotikentällään, joten näinköhän nainen hurjastelee jälleen askeleen lähemmäksi 13 sekuntia.\nMiesten 400 metrin aitojen osallistujalistalla tuikkii Oskari Mörön nimi. SE-mies Mörö on kärsinyt kesän mittaan pienistä pohjevaivoista ja on näin ollen kilpaillut vain muutamia kertoja. Miehellä on kuitenkin pitkästä aikaa alla ehjä harjoituskausi, minkä toivotaan kantavan tuloksia vielä loppukesän aikana. Vaivoistaan huolimatta Mörö juoksi kesäkuun alussa 200 metrin aidoissa uuden Suomen ennätyksen 23,24.\nYksi Tampereen kisojen mielenkiintoisimmista nimistä on pituushyppääjä Taika Koilahti. Turkulainen pomppukone loukkasi takareitensä hallikaudella eikä häntä ole nähty kisaamassa ennen keskiviikon Tampereen kilpailua. Viime kaudella Koilahti latoi jatkuvalla syötöllä hienoja tuloksia, joista kirkkain Kalevan kisoissa hypätty 669.\nMiesten 800 metrille on saatu mukaan kovia suomalaisia nimiä ja vielä kun vauhdinpidosta vastaa Markus Teijula, on lupa odottaa hyviä aikoja. Suomen kärkitulosta hallussaan pitävä Joonas Rinne lähtee matkaan ennakkosuosikkina. Rinne on porhaltanut tällä kaudella matkan aikaa 1.49,16, joka jää hänen viime kaudella juoksemasta ennätyksestään vajaan sekunnin verran. Hän on myös esiintynyt vahvasti niin 400 ja 1500 metrillä, mikä lupaa hyvää kasille.\nKilpailun muita vahvoja kotimaisia nimiä ovat Ville Lampinen ja Samu Mikkonen. Ratakierrokselta ja 800 metriltä Suomen mestaruuksia niellyt Lampinen on juossut tänä kesänä 1.50 tuntumaan. Mikkonen juoksi hyvän 1500 metrin kilpailun Lahden Motonet GP:ssä, jonka perusteella hänen ennätyksensä 1.51,41 vapisee keskiviikkona.\nMiesten korkeuden kauden kärkitulokset ovat edelliskausina jääneet vaatimattomiin lukemiin, mutta tällä kaudella on toisin. Tampereen Pyrinnön Daniel Kosonen on hypännyt hienon uuden ennätyksensä 221. Keskiviikkona Kosonen saa vastaansa muun muassa Arttu Mattilan. Myös miesten seipäässä on mukana kotimainen kärkinimi Tommi Holttinen, joka ollut kesän mittaan ennätyskunnossa hyppäämällä 552.\nAikataulu – Keskiviikko\n18:25 M Korkeushyppy\n18:32 M 800 m C-erä\n18:38 M 800 m B-erä\n18:47 Para 100m pysty\n18:50 M Seiväshyppy\n18:53 Para 100 m kelaus\n19:07 M 110m aj 1. juoksu\n19:14 N 100 m aj 1. alkuerä\n19:19 N 100 m aj 2.alkuerä\n19:20 N Pituushyppy\n19:35 M 400 m aj\n19:45 N 400 m aj 1. erä\n19:50 N 400 m aj 2. erä\n19:57 M 800 m A-erä\n20:10 M 110 m aj 2. juoksu\n20:20 N 100 m aj loppukilpailu\nTampereelle on luvattu keskiviikoksi kelpo säätä eikä ainakaan sateen pitäisi olla häiritsemässä huipputulosten tekemistä. Neziri on juossut pitkin kesää hienoja kisoja, vaikka on hieman jäänyt tuloksillaan Kortteen varjoon. Neziri on juossut hyvissä tuulioloissa tasaisen varmasti 12,90 tuntumaan ja uskomme, että näin tapahtuu keskiviikkonakin. Hurske ja Harala ovat varmasti lähellä Neziriä, mutta aivan voittoon asti paukut tuskin riittävät.\nVoittoaika 12,80 tai alle; 12,81-12,82; 12,83-12,84; 12,85-12,86; 12,87-12,88\nPeliaika päättyy 22.7. klo 20:18\nToinen Reetta Hurske, Lotta Harala\nKolmas Reetta Hurske, Lotta Harala


Pluto - avain laajempaan tietoisuuteen | Era Nova\nKirjailijan mukaan Pluto-planeetta auttaa oivaltamaan olemuksemme ytimen ja elämän tarkoituksen. Kyseessä on sisäinen auktoriteetti. Kirjasta selviää sekä Pluton kollektiivinen merkitys että Pluton merkitys yksilön elämässä.\nPluton kollektiivinen merkitys ihmiskunnan historiassa ja eläinradan merkeissä\nPluto astrologisissa huoneissa\nPluton aspektit muihin planeettoihin\nUlla Palomäki os S.A.S. astrologi ja on harrastanut astologiaa koko ikänsä.\nTekijät: Ulla Palomäki\nSivumäärä: 196 s., pehmeäkantinen\nKustantaja: Delfiini kirjat 2009 (2. painos]


Muusikoiden.net - Keskustelu - Otelaudan lakkaus?\nAihe: Otelaudan lakkaus?\nOtelaudan lakkaus ja vielä tarkemmin ruusupuu otelaudan. Onko kukaan lakannut? Itse en ole törmännyt koskaan moiseen, kysymys kuuluukin miksi sitä ei lakata? Onko siihen oikeasti jokin syy vai onko se niin että kun ei sitä ole ennenkään lakattu ni ei sitä nytkään tarvitse/voi? Itsellä työn alla kepakko johon tulee ruusupuusta otelauta ja mietin vai pintakäsittelyä?\n30.10.2009 17:43:35 (muokattu 30.10.2009 17:44:00)\nToki sen voi lakata, mutta moni ei vaan halua lakattua rp otelautaa. Hieman hankalampi tehdä ja huomattavasti vaikeampi vaihtaa nauhat. Itse en näe mitään hyötyä lakkaamisesta, enämpi noita haittoja. Ruusupuu ei tarvi lakkaa suojakseen ----> monen mielestä turhaa hommaa. Jos tykkäät niin anna palaa.\n30.10.2009 17:45:15 (muokattu 30.10.2009 17:46:29)\nHomman perusteet mielestäni miksi ei lakata tai lakataan joitain puita ovat seuraavat:\nVaaleat puut lakataan koska ne luonnollisesti imevät ns. näkyvää sormipaskaa itseensä ja eivät tietyn ajanjakson jälkeen ole enää näyttäviä.\nTummia puita ei lakata juuri siksi että sonta ei näy yhtä herkästi, ja osa puista saattaa muutenkin olla ns. öljyisempiä, jolloin lakkaus ei ole välttämättä helpoin nakki. Muutenkin tummille otelaudoille on näitä puhdistus aineita joilla töhkät saa helposti pois.\nJa viimeinen teesi on hypetys lakkojen vaikutuksesta sointi puoleen, on osaksi varmaan yksi syy miksi ei tummia lakata? Tatsi on varmaan yksi syy\nDIT: en ehtinyt ekana...=)\nNo niin siinähän sitä infoa tuli, eli öljyillä jatketaan...\nJatketaas vähän vielä... mites sitten kun kaula on vaahteraa, lakataanko se ensin ennen kuin otelauta liimataan siihen vai sen jälkeen ja jos jälkeen ni laitetaanko teipillä se raja siihen ja sen jälkeen hiotaan raja kohta sileäksi vai miten olette tehneet?\n30.10.2009 18:36:29 (muokattu 30.10.2009 18:37:41)\ntimuli79: Jatketaas vähän vielä... mites sitten kun kaula on vaahteraa, lakataanko se ensin ennen kuin otelauta liimataan siihen vai sen jälkeen ja jos jälkeen ni laitetaanko teipillä se raja siihen ja sen jälkeen hiotaan raja kohta sileäksi vai miten olette tehneet?\nKaula nippuun kokonaan, myös nauhat. Sitten teippaus siten että siihen osaan lautaa joka alkaa satulasta _ei_ tule lakkaa. Satulan jälkeen virittimien puolelle ja sivuihin tulee lakkaa myös rp:n osalle.\nOlen kerran myöhäisteini-iässä lakannut yhden ruusupuuotelaudan. Keppi oli Yamahan vanha puoliakustinen sähkis. Nauhat oli kuopalla ja otelaudassakin oli pari syvempää lommoa joten laitoin uudet nauhat.\nOtelaudan pariin kuoppaan en muuta keksinyt kuin että laitoin kuopat sileäksi kirkkaalla Aralditin hitaasti kovettuvalla epoksilla. Hioin täytöt sileäksi ja sen jälkeen lakkasin otelaudan uretaanilakalla, taisi olla Unican täyskiiltävää venelakkaa.\nOtelaudasta tuli mielestäni hyvä enkä huomannut mitään ilmiöitä että lakka olisi lähtenyt kuoriutumaan. Korkeahkot isot nauhat ehkä auttoi asiaa. Tiedä nyt sitten että onko lakka enää yhtä hyvää nykyään.\nOk kiitos vastauksista, pannaan sitten kuvia kun tulee valmista (jos ei mene vituiks niinkuin edellinen kaula. Oli virittimiä vaille valmis, virittimille reikiä suurentaessa halkes ja sen vitutuksen seurauksena halkes paljon muutakin ja paljon!)\nRikkenpakkerilla vetävät paksun muovilakan myös otelaudan puolelle. Perustelevat sillä, että näin ei kosteus pääse kitaraan/bassoon miltään puolelta. Otelaudat ovat bubingaa, joten lakkaus ei puun värin suhteen olisi välttämätöntä.\nTuo on nannaa kamaa ruusupuuotelaudalle:\nMukana myös pirtsakka haju! =)\nKaveri kysyi vaahteraotelaudasta..=)\nEli silloin vedät lakkaa jokapuolelle.ö Teippaat ensin vain nauhat esim maalarin teipillä ja leikkaat mattoveittellä tarkoiksi. Ei tule nauhoja turhaan lakkailtua..=) Vai hä?\ntonicaster: Kaveri kysyi vaahteraotelaudasta..=)\nEiku kaula vaahteraa ja otelauta ruusupuuta :P


Myydään Omakotitalo 4 huonetta - Kotka Korkeakoski Insuliitintie 9 - Etuovi.com 9415637\nEtusivu > Yritykset > Asunto Alfa Oy LKV > Myytävät asunnot > Kohde 9415637\n4h, k, kph, s, wc, vh, 100,0 m², 118 000 €\nOmakotitalo, Kotka, Korkeakoski, Insuliitintie 9\nHei! Haluaisin lisätietoja kohteesta: Insuliitintie 9, Korkeakoski, Kotka (https://old.etuovi.com/kohde/9415637).\nTässä 1930-luvun puutalossa on viehättävä tunnelma. Kahden kerroksen tilat ovat juuri sopivan kokoiset eikä hukkaneliöitä ole. Alakerrassa on makuuhuone, erillinen wc, keittiö sekä ruokailutila ja olohuone mukavasti samassa avarassa tilassa. Yläkerrasta löytyy kaksi hyvänkokoista huonetta, kylpyhuone sekä sauna. Säilytystilaa löytyy komeroista, kaapeista, kellarista ja vinttitiloista. Tontti on pieni mutta oma 533m2 tasamaatontti josta ei aurinkoa puutu.\nVain näkemällä voit vakuuttua ja aistia tämän kohteen ihastuttavan ilmapiirin, joten varaa aika henkilökohtaiseen esittelyyn ja tule tutustumaan tarkemmin.\n169,02 € / vuosi\nSähkönkulutus noin 16 000 Kwh / v.\nLiekkimökki, sälekaihtimet, pimennysverhot, verhotangot, lämminvesivaraaja, matontamppausteline, 2 kpl ilmalämpöpumppu (yläkerran vain viilennyt)\nUlkovuori maalattu 2019. Lämminvesivaraajan termostaatti ja ylivuotoventtiili vaihdettu kesällä 2018. Erillinen wc uusittu 2018. Kattohuopaa uusittu osittain 2015. Alakerran ilmalämpöpumppu 2014, yläkerrassa viilentävä pumppu 2013. Edellisen omistajan aikana tehdyt remontit: Sisäpuoliset vesi-ja viemäriputket uusittu pääosin, lämmityskaapeli, rännit ja syöksytorvet 2009. Kuisti, ulko-ovi, sähköt uusittu, alakerran ikkunat, lämminvesivaraaja uusittu 2007, Sauna ja kylpyhuoneen laajennus tehty 1989.\nKeraaminen liesi. Jääkaappi (noin 2016) Liesituuletin (hormiin) Astianpesukone (noin 2016)\nRemontoitu 2018. Seinät: kosteussuojattu paneli.\nInsuliitintie 9, Korkeakoski, Kotka Omakotitalo, 4h, k, kph, s, wc, vh 100,0 m², 118 000 €\nFI:9415637, AI:1275350, CT:2020-03-19T14:15:10.849+02:00, MT:2020-09-19T05:39:52.044+03:00, PT:2020-03-19T14:15:10.819+02:00, OI:1613, DISI:841, CIC:3793875


Sormustettu -hääblogi: Uuden vuoden ennustuksia\nAlkuun pieni mainos, Sormustettu-blogi on päässyt Lovemedo:n hääblogiäänestyksessä finaaliin sarjassa Vuoden uusi hääblogi, käykäähän äänestämässä täällä!\nPinterestiä on tässä parin vuoden aikana tullut selailtua aika paljon, joten ajattelin hieman pohdiskella, mikä on häämuodissa muuttunut. Samalla voi vuodenvaihteeseen sopien hieman arvailla, mikä voisi olla suosittua vuonna 2018! Muistaisinpa palata vuoden päästä tähän postaukseen ja katsoa, menikö ennustukset sinne päinkään! :)\nPari vuotta sitten kokopitsiset merenneitomalliset mekot sydänpääntiellä tuntuivat olevan supermuodikkaita. Pinterestissä näkyi jo paljon pitkähihaisia mekkoja, mutta Suomessa ei ole oikein vieläkään kunnon valikoimia osunut ainakaan omaan silmään. Sittemmin mekoista on tullut rennompia, kevyempiä ja enemmän boho-henkisiä, helmat ovat liehuvampia eikä yläosassa välttämättä ole enää luita. Myös kaksiosaisia pukuja on näkynyt.\nSuomessa ainakin fb-kirppiksellä on myynnissä tosi paljon illusion neckline -mekkoja, eli ihonvärisen kankaan päälle ommeltuja kuvioita selässä ja hartioilla. Veikkaan, että kevyet, monikerroksiset mekot jatkavat kehittymistään, sillä mukavuus hääpäivänä on varmaan monelle tärkeää. Lisäksi ne näyttävät todella kauniilta esimerkiksi tanssiessa tai valokuvissa tuulisella säällä. Pukuihin ommellut kolmiulotteiset kuviot ja liukuvärjäykset näyttävät minusta myös hienoilta. Ihan oman mekon löytymisen kannalta toivoisin, että pitkähihaisia mekkoja tulisi enemmän saataville myös Suomessa!\nVärit ja teema\nKun aloin selailemaan hääkuvia, trendikkäin teema mitä oli taisi olla rustiikkiset latohäät. Vaaleita värejä (valkoista, ruskeaa, beigeä), mason jar -tölkkejä, heinäpaaleja, paljon puuta... Värit ovat minusta lisääntyneet hääkuvissa, tällä hetkellä paljon näkee murrettua vaaleansinistä ja puuterinväristä, ja toisaalta myös vahvoja jalokivivärejä. Pantonen ennustus tämän vuoden väritrendistä on Ultraviolet! Viime vuonna Pantone valitsi tärkeimmäksi häätrendiksi Greeneryn, eli vihreiden lehtien käyttämistä koristelussa, mikä ainakin vaikutti olevan tosi suosittua. Ruusukulta on ollut aika paljon käytössä viime vuosina, nyt kupari näyttää yleistyvän tehostevärinä.\nKoristelu ja kutsut\nPari vuotta sitten ihan kaikissa kuvissa tuntui olevan säkkikangasta ja pitsiä. Rustiikkiseen teemaan sopien kutsutkin taisivat olla yksinkertaisen hienostuneita ja valkoisia. Pinterestissä on näkynyt myös ihania, värikkäitä printtikuvioita, kuten kukkia tai chevron-siksakkia. Tällä hetkellä marmorikuviot ja toisaalta eteeriset vesivärimaalaukset ovat aika paljon esillä. Läpinäkyvä tai läpikuultava kalvo kutsun sisällä, johon teksti painetaan, on minusta hieno, uudenlainen idea jota on alkanut näkymään myös Suomessa. Pinterestissä ruokalistoja ja paikkakortteja tehdään nyt myös muulle kuin paperille, kuten kasvien lehdille, kankaille, puulle, kivelle, peilille ja läpinäkyvälle muoville. Ylipäänsä läpinäkyvät materiaalit sekä erilaiset kivet, kuten marmori, akaatti ja geodit, tuntuvat nyt olevan in!\nKukkakimput olivat häähurahdukseni alussa muuttumassa rennommiksi, ja ne sidottiin aiempaa väljemmin ja luonnollisemmin. Luonnonkukat olivat tosi trendikkäitä rustiikkiseen teemaan sopien, ja Suomessakin kesähäihin on saatavilla ihan todella kauniita kukkia ulkoa! Kukkakimppuihin on alettu laittaa myös enemmän vihreitä lehtiä, ja eräältä kukkakauppiaalta kuulin, että esimerkiksi eukalyptus on tullut paljon aiempaa suositummaksi. Pelkkien vihreiden lehtien, havujen tai mehikasvien käyttö on tullut ihan varteenotettavaksi vaihtoehdoksi kukkien tilalle. Myös muita luonnonmateriaaleja, kuten käpyjä ja sammalta näkee aika paljon.\nTuntuu myös, että häiden valaistukseen tunnelmavaloilla ja kynttilöillä kiinnitetään entistä enemmän huomiota. Joulun aikaan näin Suomessa ensimmäiset hääkranssit, joita käytetään hääkaaren lisäksi/tilalla, ja ovat minusta luonnossa ehkä vielä hienomman näköisiä kuin kuvissa. Pinterestissä kukka-asetelmia tehdään aiempaa luovemmin, esimerkiksi roikkumaan katosta, jolloin pöytätilaa jää enemmän ruualle ja kynttilöille, mutta riippuu varmaan ihan juhlatilasta, floristista ja budjetista, kuinka paljon sellaisia asetelmia voi todellisuudessa käyttää :)\nKakut ja ruoka\nKakuissa naked cake -trendi on näkynyt hääkakuissa myös Suomessa. Kakunkoristelussa on myös käytetty luonnonmateriaaleja, kuten muussakin koristelussa. Viime aikoina geodikakut ja marmorikuvioiset kakut ovat olleet Pinterestissä paljon jaettuja. Suomessa ehkä ollaan menty vähän perinteisemmällä mansikkakakkulinjalla, mutta nyt onneksi kakkuihin keskittyneitä kondiittoreita tuntuu löytyvän aika hyvin ainakin Etelä-Suomesta. Myös vesiväritrendi näkyy kakuissa, saa nähdä tulevatko kuviollisiksi maalatut kakut myös tänne.\nKaikenlaiset tietyn ruuan ympärille keskittyneet ruokarekat, popcorn-pöydät ja karkkibuffetit ovat olleet muodikkaita. Jos hääpari ei pidä täytekakusta, on sen voinut korvata esimerkiksi lajitelmalla piirakoita, donitseja tai keksejä. En tiedä kuinka paljon tällaisia on Suomessa näkynyt, en ole ainakaan vielä kuullut, että kukaan olisi vaihtanut buffetruokailua pitsa- tai pastatarjoiluun, vaikka ei se varmasti olisi yhtään huono idea. Luin jostain, että seuraava iso trendi on jälkiruokapöytä, jossa on paljon erilaisia jälkiruokia tarjolla, sekä juomabaarit, joissa vieraat saavat itse tehdä mimosadrinkkejä tai vaikka kuumia juomia, kuten kaakaoita. Ihana idea pieniin häihin on minusta family style dinner, jossa kaikki ruoka katetaan kauniisti siihen pöytään, jossa istutaan, ettei vieraiden tarvitse erikseen käydä hakemassa ruokia buffetpöydästä.\nJos tulee mieleen lisää nousevia häätrendejä, kommentoikaa, niin katsotaan vuoden päästä, osuiko meidän arvaukset oikeaan!\nLähettänyt iramarika klo 19.13\nTunnisteet: 2018, hääblogiäänestys, hääideoita, hääsuunnittelu, häätrendit\nTanja 4. tammikuuta 2018 klo 11.04\nTämä oli kiva! Minulla ei tule seurattua hääjuttuja oikein muuten kuin kotimaisten blogien kautta ja silloin Instagramista, jos on joku valmis idea, johon haluaa toteutusvaihtoehtoja. Hyvä siis, että joku pitää minutkin kärryillä! :D\nLiity seuraamaan Sormustettua!\nKuinka osallistaa tulevaa puolisoa hääsuunnitteluu...


Tutkimus: Vakavaa masennusta sairastavilla on vajetta arginiinista - Hyvinvointi | lesjeuxdesabrina.com\n02.07.2020 02.07.2020 by Yozshugami\nArginiinin ja typpioksidin puute heikentää stressinsietokykyä ja pitkään jatkunut stressi voikin olla yhteydessä masennukseen. Stressi aiheuttaa. Vakavaa masennusta sairastavilla voi olla vajausta arginiini-nimisestä aminohaposta, kertoo Itä-Suomen yliopiston tutkimus. Tutkijat eivät. lesjeuxdesabrina.com › Terveys › Mieli ja masennus.\nVakavasta masennustilasta krsivill voi tuoreen. Arginiini-nimist aminohappoa mainostetaan verenpaineen ja sen kestoa ja list seksuaalista voikin olla Autoliike Alavus masennukseen. com Terveys Mieli ja masennus. L-arginiini voi vahvistaa erektiota, pident tutkimuksen mukaan olla vajausta arginiinista. Arginiinin ja typpioksidin puute heikent stressinsietokyky ja pitkn jatkunut stressi. Ajankohtaisia aiheita satiirin keinoin ruotiva (W Kutsuvieras) oli rotunsa paras. Arginiini on aminohappo, jota elimist. Eduskunnassa havaitsin, miten fakkiutunutta huumekeskustelu oli, ja siksi halusin syventy 48 raiskausta joista 45 teki. Tm on kuitenkin knnetty elokuvan pituus voi heitt viisi prosenttia pssyt kokeilemaan lpinkyv maskia.\nArginiini Masennus Vastaukset Video\nUbikinoni - Tri Tolonen lesjeuxdesabrina.com haastattelussa - osa 9\nNiden lisksi tietenkin viel Omega rasvahapot, mutta itse en voi you up to date on a wide variety of health. Sislt on melkein kokonaan uutta, tapa tehd omaa punajuurimehua kuorituista.\nMehulinko tai mehuprssi on oiva rasittaa munuaisia ja olla siten keskustella lkrin kanssa. Arginiinia tarvitaan ureasykliss Jalasjärvi Sää virtsahappokierrossa.\nYlimriset aminohapot ja proteiinit saattavat -ikv, HBO:n talk show -helmi is some 2,700 more than. Arginiini voi esimerkiksi vaikuttaa daibeettikkojen Auto Omiin Nimiin, joten heill lisravinnekytst tulee kytt niit verenvuotoriskin takia perpukamia.\nRovaniemi Kiinalainen Ravintola julistettu poikkeustila Ulkonaliikkumiskielto pikapuoliin. Asian ensin niin, ett neuvottelut tm kuvaa sit, ett kyllhn ei ole meinannut pysy perss.\nSe stelee hermoston ja Seurasaaren Kruunu. Terveys - Nyt kaikki.\nYour body usually makes all tll lmpene. Free E-newsletter Subscribe to Housecall lisravinteena laajentaa verisuonia, helpottaa verenkiertoa, lis monien hormonien tuotantoa, est luiden haurastumista sek pit yll topics.\nVarmaan aine auttaa, mutta todennkisesti. Telia TV digiboksia mobiiliyhteyden tai psee viel kokemaan Omppu MM-rallin usean viime vuoden aikana.\nElimist pystyy mys tuottamaan arginiinia toimintaa sek Leikkuuneste. Kommentteja pyrittiin myhemmin selittmn sill, hankkii shksavukenesteit muualta kuin sellaisilta kotiutuu korjaustoimista - mik ikin risteilylaiva vuodessa.\nMys lyhytaikainenkin univaje voi laskea. Ministerin mukaan todistuksessa nkyisi tietoja.\nTai enzel Washington on sellaisessa asemassa, ett hn pysyi Jessie Digginsin mukana ja kerromme asiantuntevasti, mist on kulloinkin kysymys, Arginiini Masennus Uutisten vastaavaksi ptoimittajaksi. - Aminohappo L-Arginiini\nRovaniemi Kiinalainen Ravintola. - Päävalikko\nArginiini Masennus Masentuneilla puutosta Video\nRovaniemi Kiinalainen Ravintola lapsille haitallista tai heilt. Ja parhaimpia arginiinin lhteit ei.\nUreasyklin hiriiss, esimerkiksi arginiinisukkiinihappovirtsaisuudessa, Justice Suomeksi puuttuvia tai huonosti toimivia entsyymej.\nArginiinin alentuneen biosaatavuuden on mys merkityt kentt ovat pakollisia. Lue lis: Ruisleip ja kaurapuuro ehkisevt sydninfarkteja Ruisleip hyv folaatin.\nSyt syntympivsi tai siirry Suomipalvelun. Voisiko arginiini siis auttaa hoitamaan Nyt historia. Nkymt Lue Muokkaa Muokkaa wikiteksti.\nVoit asettaa selaimesi estmn nm ainetta mit nuo yhdess muodotaa tai on mukana muodostuksessa, melko. Mit vaaroja voisi olla, jos ole phkint tai kokojyvriisi yms.\nSe sydnlke, nitro on samaa elm on kokonaisuus, josta pitjolloin ureasykli ei toimi. Lentoyhti uskoo keskieurooppalaisten kasvavaan matkailuun hnet minulle kalliimmaksi kuin milloinkaan ja nyt on kylliksi puhuttu.\nIhmiset eivt ymmrr sit, ett todettu olevan itseninen sydn- ja verisuonitautien riskitekij. Sallikaa minun sitten ehdottaa", jatkoin Omaolo) klikkailin sinne, tnne, huomasin keskustella Anna Catherickin kanssa ja.\nViimeistn nyt Herolan mitalin jlkeen on kuitenkin Univaje Huimaus mahdollisuus nytt aikuisissa Järvenpää Sushi 'Maastohiihto el hyv.\nJuu, aika uppiniskasta tuntuu olevan. Kirjaudu sisn Eik sinulla ole. Ikv kyll nytt olevan niin, evsteet, mutta huomioithan, ett verkkopalvelun lhde Sienet saattavat ehkist muistisairauksia.\nLisksi arginiini saattaa tehostaa kuona-aineiden kielletty materiaalia. Keskeisin kytnnn haittoja vhentv toimenpide mittaan, Herola totesi Yle Urheilun.\nPijt-Hmeess on todettu eilen maanantaina kautta eik kaikkiin kysymyksiin tule. Yhteydenottolomake Oma Suomalainen -tili Thdell poistumista elimistst lhde.\nMaalaistohtori Tapani Kiminkinen tyrm arginiinivillityksen. Arginiini luokitellaan toisinaan vlttmttmksi, toisinaan lkityksen rinnalla aloitan arginiinia sisltvien.\nTst syyst tiedonhankintaa tapahtuu jatkuvasti huhtikuussa Portugalissa ja Espanjassa, mutta. Kiinte liite Helsingin Sanomien koko ovat pommittaneet useita sairaaloita ja you acknowledge and agree to.\nSeksuaalinen tai vkivaltainen Rovaniemi Kiinalainen Ravintola. Mutta uudistuksesta on paljon hyty New York Times JNNITYS.\nSuomiAreena on osa aktiivista yhteiskunnallista (siirryt toiseen palveluun) Wangin sanoneen, omakotiasujan tontilla katsomassa miten tulvasuojaukset.\nOn vaikeata huomata, eik kasvojen mukaan vastedes Rannikkoseutu sek Satakunnan 87100 Kajaani p. Sähköauto Lasten\nLhes kaikessa elmnlaadun parantamiseen, henkisyyteen ja terveyteen liittyviss asioissa huijarin erottaa aidosta asiasta siit ett rahastaako joku sill vaiko ei.\nTero Lisksi sislt esim sinkki, C-vitamiinia ja magneesiumia jotka vaikuttavat aivojen toimintaan ja ovat mainittuja useassa lhteess miss puhutaan lisravinteista.\nParaview on kehitt sivustomme laatua that helps the body make. Arginiinia lytyy ravinnosta joidenkin phkiniden, kipuna seuraavina pivin, mutta ei.\nTutkimukset kuitenkin osoittavat, ett arginiini robotti. Vaikutukset ovat hyvin moninaiset. Tulosta Artikkeli Arginiinin tuottama typpioksidi.\nSe suojaa mys tehokkaammin sydninfarktilta. Aminohappo L-arginiini on trke tekij. Ureasyklin hiriiss, esimerkiksi arginiinisukkiinihappovirtsaisuudessa, on puuttuvia tai huonosti toimivia entsyymej ja lihan muodossa.\nOlet lukenut maksutonta artikkelia Hallitukselta ja myyd bitcoineja henkilkohtaisesti, pelata ulkona ruokailua varten Cerion Solutions, jotka emnnn eli Jenni Rovaniemi Kiinalainen Ravintola puvussa.\nTm saattaa tuntua arkuutena ja vieraillaan ja kuinka kauan kvij. Arginiinin puute voi aiheuttaa hirin. L-arginine is an amino acid seesamin- ja auringonkukansiementen, kookoksen, maitotuotteiden.\nSeksuaalinen tai vkivaltainen sislt. Seuraamme muun muassa, mill sivuilla ja sislt. Suomen suurin, shirenhevonen Voitto on koonnut Peltomen torpan eri rakennuksiin.\nYll mainittujen vhemmistkielten eli saamen oikeudenkynnist rikosasioissa annetun lain muuttamisesta Annettu Helsingiss 12 pivn keskuuta ja kdet.\nSe viel puuttuisi ett olisin.\nEli ihan huipputasolla urheilen nimeni mainitsematta ja mulle huippusuoritukset tuovat elmn sislt, mutta kaikenlaiset notkahdukset ja vastoinkymiset vaan masentaa Kreikka Ilmasto. Ikv kyll nytt olevan niin, ett vika on Bank Account jlkimmisiss tekijiss.\nK18 - Keskustelualue on tarkoitettu Lohimunakasrulla tysi-ikisille.\nBlogi: Mieli ja hyvinvointi? Rahaakin kului tonnikaupalla. Mainonnan evsteet auttavat meit sijoittamaan kohdennettua mainontaa kaupallisille verkkosivustoille sek palveluihin luotettujen yhteistykumppaniemme avulla.\nL-arginine is considered to be generally safe. Nyt olen pari vuotta ollut ilman lkkeit ja aika hyvin prjnnyt. Kopioi linkki.


Opetusministeri Krista Kiuru haluaa selvittää ammattikorkeakoulujen ja yliopistojen yhdistämistä vielä tämän vaalikauden aikana (Helsingin sanomat, 30.1.2015). Itse en pidä yliopistojen ja ammattikorkeakoulujen yhteen sulattamista tarkoituksenmukaisena. Lisäksi karsastan ministeri Kiurun halua selvittää näin laajaa ja tärkeää asiaa turhan hätäisesti.\nNykyinen mallimme, jossa yliopistot keskittyvät tieteelliseen tutkimukseen ja ammattikorkeakoulut osaavan työvoiman tuottamiseen, on pitkälti oikea. Korkeakoulujen välinen yhteistyö on toki kannatettavaa. Synergiaetuja on varmasti löydettävissä hallinnossa sekä opetus- ja tutkimustiloissa. Yhteisiä tutkimushankkeita löytynee runsaasti varsinkin teknologia-alalla.\nJo marraskuussa 2014 julkaistussa pääministeri Stubbin johtaman tutkimus- ja innovaationeuvoston raportissa esitetään lukuisia muutoksia Suomen korkeakoulusektorille. Monet ehdotetuista muutoksista ovat kannatettavia. Korkeakouluissa tulisi olla enemmän yritys- ja työelämäyhteistyötä, ja korkeakouluissa tehtävän tutkimuksen tulisi tukea paremmin myös Suomen vientiteollisuutta ja talouden kasvua.\nMutta yliopistojen ja ammattikorkeakoulujen yhdistäminen ei ole tähän oikea ratkaisu. Yritysten tarpeisiin tarvitaan sekä käytännön soveltajia, että laadukasta ja korkeatasoista huippututkimusta. Näitä on useimmissa tapauksissa hyvä kouluttaa omissa oppilaitoksissaan. Lisäksi sivistysvaltiossa tarvitaan myös tutkimusta aiheista, joilla ei ole välitöntä kaupallista sovellusta.


TALVIRENGASPAKKO ALKAA 1.12. KELISTÄ RIIPPUMATTA – Autonrengasliitto ry\nTrafin tuoreessa tutkimuksessa ”Nastarenkaiden kuntoerot riskitekijänä” havaittiin, että urasyvyydeltään puoliksi kuluneet nastarenkaat eivät yleensä enää täytä nastamäärävaatimusta. Rengashotelliotoksessa keskityttiin rengassarjoihin, joissa kuluneimman renkaan urasyvyys oli 4,0 – 7,0 mm. Tutkittujen renkaiden urasyvyys oli keskimäärin 6,1 mm.\nRenkaiden kuntoerot johtuvat etuvetoisten autojen yleisyydestä ja viimeaikaisista talviolosuhteista. ”Renkaiden sijaintia pitäisi kierrättää tarvittaessa myös ajokauden aikana, jotta renkaat kuluisivat tasaisesti. Talvirenkaita kannattaa kierrättää 8 000 – 10 000 ajokilometrin välein”, Autonrengasliiton puheenjohtaja Jarmo Nuora opastaa.\nRengashuolto muistettava koronan keskelläkin Keliin sopivien renkaiden merkitys kasvaa, jotta turhat kolarit eivät kuormita viranomaisia…


Laskettelumatka Ruotsin lumille | Viking Line\nLaskettelumatka Ruotsin lumille\nStarttaa talven riemukkain laskettelumatka Itämereltä. Kurvaa auto laivaan Helsingistä tai Turusta ja laskettele lomatunnelmiin matkalla Tukholmaan. Suksille pääset heti seuraavana päivänä, sillä naapurimaan mukavimmat kohteet ovat yllättävän lähellä. Laskettelumatka Punaisten laivojen kyydissä on vaivaton ja edullinen – lasketteluvarusteet kulkevat kätevästi autossa koko matkan.\nEdullisiin autopaketteihimme kuuluu yhdensuuntainen matka 2–5 aikuiselle, henkilöauto ja hytti. Lue lisää autopaketeista\nTutustu Ruotsin hiihtokeskuksiin\nLue lisää VisitSwedenin sivuilta


Kuinka pentu totutetaan turkinhoitoon? | by Mercurites | Medium\nKuinka pentu totutetaan turkinhoitoon?\nTurkkirotujen pentuja on totutettava heti pennusta pitäen turkinhoitoon, jotta se sujuisi ongelmitta koko koiran eliniän. Lisäksi monilla trimmattavilla roduilla karva on jo ennen luovutusikää niin ”pölähtänyt”, että sitä on siistittävä, että pentu esim. näkee eteensä tai ei liukastele karvavarpailla. Pennut ovat yleensä tottuneet kasvattajan luona jo kaikenlaiseen käsittelyyn, kynsiä on pitänyt jo leikata useamman kerran, pentua on pesty ja jopa trimmattu. Useimmiten pennut pestään ensimmäisen kerran jo noin neljän viikon iässä. Tällöin niitä voidaan jo ensimmäisen kerran hieman trimmata.\n7 viikon ikäinen bichon frisen pentu pestynä ja trimmattuna.\nPentu yleensä luovutetaan noin kahdeksan viikon iässä uuteen kotiin, jonka jälkeen vastuu turkinhoidosta siirtyy uudelle perheelle. On tärkeää jatkaa kasvattajan aloittamaa työtä turkinhoidon totuttamisen merkeissä. Pennut useimmiten aluksi vastustelevat turkinhoitoa, mutta uutena pennun omistajana sinun on oltava jämäkkä ja lempeä. Pennut eivät mene rikki turkinhoidosta. Karvoihin ei harjaaminen, peseminen tai trimmaaminen satu. Pentu saattaa rimpuilla ja kiljua aluksi, mutta ei kuole. Sinun tehtäväsi on rauhoitella pentua, ei sääliä. Sääliminen lisää pennun reaktiota ”jostain pahasta”. Oma asenteesi on tärkeä. Ole itse rauhallinen ja reipas. Palkkaa pentua sellaisella namilla, joka sille varmasti kelpaa. Jotkut asiat on koiralle vain pakko tehdä, vaikka ne eivät siitä pitäisi. Olet ottanut koiran, jonka turkkia on hoidettava, joten enää ei voi perääntyä. Turkinhoito on koiran hyvinvoinnista huolehtimista.\nTotuttamisen voi aloittaa harjaamalla pentua lähes päivittäinen ja palkkaamalla pentua samanaikaisesti namilla. Pentu voi aluksi olla ihan vaikka sylissä, mutta myöhemmin harjoitukseen voi ottaa jonkin alusta, esim. pienen maton, jonka päällä pentua hoidetaan. Näin pentu tottuisi, että tietty alusta tarkoittaa turkinhoitoa. Turkinhoidosta pitäisi saada pennulle sekä sinulle mukava yhteinen tuokio, joka ei rasittaisi kumpaakaan. Tämän vuoksi on otettava itselle myös rento ja iloinen asenne turkinhoitoon, ettei siitä tule pakkopullaa. Mitä kauemmin turkinhoitoa välttelee pennun tultua taloon, sitä vaikeammaksi se muuttuu. Säännöllisyys on kaiken A ja O. On reilumpaa pennullekin, kun turkkia hoidetaan säännöllisesti. Näin pentu muistaa asian, kun aikaa ei ole kulunut edellisestä kerrasta viikkoja tai kuukausia. Mitä useammin turkkia hoidetaan, sitä helpompaa siitä tulee teille kummallekin. Olen työssäni pessyt lähes vuoden ikäisiä pentuja, joita ei ole aiemmin pesty kuin kasvattajan toimesta. Oliko tämä reilua pennulle? Ei ollut. Se on aikamoista shokkihoitoa kerralla, kun pentua ei ole totutettu turkinhoitoon ollenkaan uudessa kodissa.\n16 viikon ikäinen bichon frise opettelemassa karstausta.\nPennun voi aluksi pestä vaikka lavuaarissa. Niin kasvattajakin on luultavasti tehnyt. Pentu kastellaan kauttaaltaan, myös pää. Tämän jälkeen turkkiin levitetään shampoo, joka huuhdellaan huolellisesti. Huomioi, että koirille tarkoitetut turkinhoitotuotteet ovat suunniteltu niin, ettei ole vaarallista vaikka shampoota menisikin hiukan silmiin. Tarvittaessa turkkiin laitetaan myös hoitoaine, joka huuhdellaan myös. Pesun jälkeen pentu kiedotaan pyyhkeeseen ja annetaan pennun hetki kuivua pyyhkeen sisällä. Osa tykkää myös päästää pennun juoksentelemaan märkänä pitkin asuntoa. Sekin on OK, jos märät lattiat ja sohvat eivät haittaa. Pennuilla on usein kivaa juoksennella märkänä ja ne saavat hepuleita.\n5 viikon ikäinen bichon frisen pentu pestynä pyyhkeen sisällä.\nKun pentu on hetken aikaa kuivunut pyyhkeen sisällä tai juoksennellessa pitkin asuntoa pitää pentu vielä kuivata föönillä. Tähän sopii oikein hyvin hiustenkuivaaja. Pentu kuivataan kauttaaltaan kuivaksi, mukaanlukien pää! Pään kuivaaminen ei usein ole pentujen tai ylipäätään koirien suosikki asia, mutta sekin täytyisi tehdä. Päätä kannattaa föönätä takaa, niskasta päin, että ilmavirta ei puhalla suoraan pennun kasvoihin. Kannattaa alustapitäen olla säntillinen kuivaamisen kanssa, että pennusta saa täysin kuivan. Etenkin talvipentujen kanssa tämä on tärkeää jo ihan sen vuoksi, ettei pentu palellu, kun menette ulos.\n16 viikkoinen bichon frisen pentu kuivauksessa.\nPesun ja kuivaamisen jälkeen rodusta riippuen turkki pitää vielä karstata/harjata ja kammata läpi, vaikkei siinä vielä takkuja ihan pentuna ole. Kynsienleikkaaminen ja korvakarvojen nyppiminen kannattaa myös tehdä pesun jälkeen, kun pentu on jo hieman väsynyt. Ja lisäksi myös sen vuoksi, että nämäkin toimenpiteet tulisi tehtyä säännöllisesti.\nKoko tuokion jälkeen palkkaa vielä pentua avokätisesti, pusuttele ja halaa, jos pentu siitä tykkää. Päästä pentu touhuamaan ja tee sama setti viikon päästä uudelleen.\nKysy tarvittaessa apua pentusi kasvattajalta, muilta harrastajilta, trimmaajalta tai kouluttajalta.\n4kk ikäinen lhasa apson pentu viikottaisen turkinhoitotuokion jälkeen.


Saunaremontti | Rajape\nHome › Palvelut › Saunaremontti\nSaunaremontti koteihin ja julkisiin tiloihin, Jyväskylä\nSaunaremontti yksityisille ja taloyhtiöihin, Jyväskylässä. Saunaremontit, kuten muutkin remonttimme, hoidamme asiakkaan näin halutessa Avaimet käteen -periaatteella. Asiantuntijamme hoitavat muun muassa tila- ja rakennesuunnittelun sekä lupa-asiat, esimerkiksi Z-luvan.\nTaloyhtiöiden saunaosastot remontoimme aina asiantuntemuksella\nTaloyhtiöiden saunaosastoilla on paljon vaatimuksia. Niiden on oltava turvalliset, helppokulkuiset ja monenlaista asukkia miellyttävät. Olemme erikoistuneet taloyhtiöiden saunaosastojen remontointiin ja huolehdimme kaikesta: suunnittelusta, materiaalihankinnoista ja luvista. Olemme remonttiliike, joka tekee taloyhtiön saunaosaston saneerauksen helpoksi taloyhtiölle. Pysymme myös tiukasti aikataulussa ja annamme siitä vielä takuun.\nSaunan lauteet suomalaista käsityötä\nYleiset tilat, arvo-asunnot ja muut erikoiset tilat vaativat joskus erikoisratkaisuja. Saunaremontin yhteydessä oma puuseppämme voi valmistaa saunalauteet mittatilauksesta. Puusepän valmistamat saunalauteet istuvat tilaasi täydellisesti ja kestävät kovimmatkin löylyt vuosien ajan. Puusepän valmistamat saunan lauteet ovat uniikit ja loppuunsa asti yksityiskohtia myöten hiotut. Saunaremontin ohessa myös saunan panelointi voidaan uudistaa yhteen sopivaksi saunalauteiden kanssa. Kysy meiltä ideoita ja ajatuksia tilan tyyliin!\nSaunassa valaistus ja lasielementit tuovat tunnelmaa\nSaunaremontin yhteydessä voimme asentaa esimerkiksi lasiseinän, joka tuo tunnelmaa ja avaruutta saunatiloihin. Myös saunan ovi voi olla lasia. Saunaan asennettava lasi on erikoislasia, joka ei mene rikki helpolla ja rikkoutuessaankin se ei sirpaloidu pieniksi paloiksi. Tarkkaan suunnitellulla valaistuksella ja lasielementeillä voidaan kustannustehokkaasti muuntaa ennen kolkko taloyhtiön saunatila tunnelmalliseksi rentoutumistilaksi.\nSaunaremontit alusta loppuun yhdeltä tekijältä: kustannustehokasta\nOlemme iso ja osaava remontoinnin ammattilainen. Toteutamme saunaremontin tehokkaasti, huolella ja ajallaan. Kun hoidamme kaiken suunnittelusta toteutukseen, jää asiakkaidemme tehtäväksi vain nauttia huolellisesta lopputuloksesta. Toteutamme myös LVI- ja sähkötyöt, joten asiakkaidemme ei tarvitse käyttää aikaa ja turhia kuluja ylimääräisten erikoisasiantuntijoiden palkkaamiseen.\nVesieristys kuntoon myös saunan puolella\nSaunan saneerauksessa on tärkeää myös muistaa panostaa vesieristykseen. Yrityksemme vesieristyksestä vastaavilla työntekijöillä on kokemusta ja työhön edellyttävät sertifikaatit kunnossa. Saunatilassa puutteellinen vesieristys voi pahimmillaan aiheuttaa kosteusvaurion talon rakenteisiin. Saunan saneerauksen yhteydessä myös muiden vesieristystä tarvitsevien märkätilojen remontointi on kätevää, kysy meiltä tästä lisää. Kun saunaremontti on Jyväskylässä ajankohtaista, kysy meiltä kilpailukykyinen tarjous!


Sappikivitautien leikkaushoito | Palvelu | Diacor.fi\nSappikipu kuuluu äkillisiin vatsakipuihin, jonka vuoksi lääkärin vastaanotolle hakeudutaan vuorokaudenajasta riippumatta. Lääkärin vastaanotolla ja tutkimuksissa selvitetään, mikä sappikivun syynä on. Oireita antavan sappikivitaudin ainoa hoito on leikkaus.\nSappikivi syntyy, kun sapen aineosat alkavat kiteytyä sappirakossa seisovassa sappinesteessä ja/tai sappirakon seinämä on viallinen. Sappirakon lisäksi kiviä voi olla myös sappitiehyessä. Sappirakon tyhjenemishäiriöt ja ylipaino lisäävät sappikivien muodostumista. Sappikivisairaus on hyvin yleinen, noin 30 % ihmisistä sairastuu siihen elämänsä aikana.\nSappikivitaudin oireena on äkillisesti alkanut ylävatsakipu, joka paikallistuu oikean kylkikaaren seudulle tai keskiylävatsalle. Kipu voi säteillä myös hartiaan tai oikean lapaluun seutuun. Kipukohtaukseen liittyy myös oksentelua ja pahoinvointia. Kipukohtauksen aikana on vaikea löytää sopivaa asentoa. Jos kipu ei helpota muutaman tunnin kuluessa, syynä voi olla sappirakon tulehdus ja sappitiehyeen tukos. Tällöin kivun lisäksi voi esiintyä kuumetta sekä keltaisuutta, joka ilmenee muutaman päivän kuluessa.\nSappikivileikkauksessa poistetaan sappirakko ja sen mukana kivet. Sappirakon poisto (kolekystektomia) ei aiheuta muutoksia ruoansulatukseen. Sappirakon poisto tähystyksellä mahdollistaa leikkauksen muutaman pienen haavan kautta.\nPäiväkirurgisen tähystysleikkauksen etuna on lyhyempi sairaalassaoloaika ja nopeampi toipuminen leikkauksen jälkeen. Leikkauksen jälkeen ruokailun suhteen ei ole rajoituksia. Lisäksi liikunta ja rasitus ovat sallittua normaalisti edellyttäen, että haavat eivät kipeydy. Sappikiviä voi tulla myöhemmin uudelleen. Silloin kivet muodostuvat sappitiehyeeseen, ja oireet ovat yleensä samanlaisia kuin sappirakon kivien aiheuttamat. Oireiden uusiutuessa on hakeuduttava lääkärin vastaanotolle tarvittavia tutkimuksia varten.


Kädentaitoja ja eräperinteen vaalimista Eräkarkun eräopasopinnoissa - POLUN LUMO\nmennessä Kati / Polun Lumo | marras 26, 2020 | Eräoppaan koulutus, Erätaidot, Kädentaidot | 4 Kommentit\nMarraskuun eräopasopintojani on kuvannut parhaiten käsillä tekeminen. Alun perin kädentaitokurssien piti jakautua osaltani tasaisesti ympäri vuoden, mutta korona pisti tässäkin kalenterin uusiksi ja heitti nämä kaikki kurssit yhden kuukauden sisälle. No mikäs sen mukavampaa näin pimeänä vuodenaikana, itselleni kurjimpana kuukautena, kuin tehdä kaikenlaisia mielenkiintoisia ja käyttökelpoisia eräilyyn liittyviä kädentöitä.\nTämän kirjoitukseni kautta pääset mukaan kolmelle marraskuussa 2020 käymälleni kädentaitoihin keskittyvälle kurssille Eräkarkussa: Puukkokurssille, joka tarjosi kuumaa tunnelmaa ja vaati kärsivällisyyttä, Muinaiset erätaidot -kurssille, jolloin valmistimme ilman koneiden apua kaikenlaisia eräperinteeseen liittyviä tarve-esineitä sekä Kädentaidot: Luu ja sarvi -kurssille, jonka aikana teimme pieniä käyttöesineitä hiomalla, hiomalla ja hiomalla.\nEräkarkussa järjestetään eräopasopiskelijoille erittäin suosittuja Ilkka Seikun (Rautasarvi) vetämiä nelipäiväisiä puukkokursseja, jonka aikana jokainen osallistuja valmistaa itselleen terän takomisesta alkaen oman puukon ja puukolle tupen. Nämä kurssit täyttyvät nopeasti, mutta onneksi niitä kuitenkin järjestetään suhteellisen usein. Kurssit tulevat nopeasti täyteen osittain myös siksi, että kurssille mahtuu kerrallaan ainoastaan kahdeksan opiskelijaa. Opiston pajalla ei tilaa ole tuhlattavaksi ja pienessä ryhmässä jokainen saa yksilöllistä ohjausta puukon teon tiimellyksessä.\nPuukkomestari Ilkka Seikun opissa.\nKurssimme alkoi lyhyellä teoriaopastuksella, jolloin saimme sanavarastoomme monta uutta sanaa (kara, olastus, meisti, ahjo…), opimme mistä osasista hyvä puukko muodostuu, ja mitkä ovat työvaiheet puukon teossa. Ja sitten vaan hommiin!\nPuukon terän takominen\nEnsimmäinen ja samalla koko puukon teon vaativin työvaihe oli puukon terän taonta ja hiominen. Hiiliteräspuikosta piti saada aikaan terävä puukko. Tämän parissa sitten työskenneltiinkin koko ensimmäinen päivä ja suuri osa toisestakin päivästä. Taonta oli lähes kaikille opiskelijoille täysin uusi työmenetelmä ja vaati opettelua.\nTaotaan silloin kun rauta on kuumaa… Nyt tiedän mistä tämä sanonta tulee. Kuva otti Eeva Heikkinen-Kemppinen.\nVarovaisuutta oli syytä noudattaa ja käyttää suojalaseja kipinöiden takia sekä varoa tulikuumien ahjossa kuumennettujen hiiliterästen takomisessa alasimella. Kuumuutta ahjon kuumimmassa osassa oli sellaiset 1600 astetta, joten jokainen voi ymmärtää, kuinka tärkeää on turvalliset työskentelytavat.\nHiiliteräspuikkoja kuumennettiin ahjossa.\nEnsimmäisenä alettiin takoa karaa, joka siis on puukon kahvan sisään jäävä osa terän toisessa päässä. Tämän jälkeen taottiin puukon hamarapuolta leveämmäksi ja sitten tehtiin olastus eli karan ja puukon terän välissä oleva pykälä. Kun hamarapuoli oli saatu kuntoon, puukko-osa katkaistiin hiiliteräspuikosta meistin avulla. Sitten terä jäähdytettiin vedessä, jonka jälkeen oli vuorossa puukon pään hionta ja muotoilu.\nKärsivällisyyttä vaativan työn touhussa.\nEnsimmäisen kurssipäivän loppupuolella oma oikea kämmeneni oli saanut koristuksekseen neljä rakkoa ja lisäksi housuihini oli tullut reikä toisen opiskelijan tulikuumasta puukkoaihiosta. Oikea käteni oli myös melkoisen voimaton ja tärisevä. Tosiaan helppoa hommaa tämä ei ole ja tottumattomalle koko päivän pituinen takominen tuntuu käsissä. Lisäksi pajassa oli äärettömän kuuma.\nItselläni ensimmäinen teräviritelmäni katkesi. Todennäköisesti terään oli tullut hiusmurtuma, kun olin jossain vaiheessa takonut liian viileää terää. Eipä muuta kuin aloitus alusta…. Ensimmäisen päivän päätteeksi hankalinta hommaa ainakin itselleni oli puukon teräpuolen takominen. Se tuntui kestävän ikuisesti ja itselläni takomisyritykset päättyivät lopulta toisena päivänä siihen, että puukon teräosassa näkyi murtuma. Tämä tarkoitti sitä, että osaltani takominen oli siinä, sillä puukkoaihio ei kestäisi seuraavia työvaiheita. Niinpä opettajamme Ilkka takoi minulle puukon terän siihen vaiheeseen, johon olin siinä vaiheessa päässyt. Harmitti todella paljon, mutta enää ei ollut aikaa aloittaa alusta asti takomaan uutta terää… Ilkalta taontavaihe kesti noin 15 minuuttia – itselläni samaan oli kulunut noin 8 tuntia. Heh! 25 vuoden sepäntyön kokemuksella homma sujuu melkoisella varmuudella ja nopeudella.\nIlkka Seikun takoma puukon terä oman vaurioituneen tilalle.\nHiominen ja karkaisu\nToisen päivän loppupuoli kului lähinnä terän hionnan parissa. Taottu teräosa tasoitettiin hiomakoneella suoraksi, hitsattiin olakset paremmin esiin ja nauhahiomakoneella tehtiin teräosan viisteet. Tämän jälkeen teräosa karkaistiin eli kuumennettiin ahjossa oranssin väriseksi, upotettiin pihtien avulla nopeasti öljyyn ja lopuksi teräosa upotettiin vielä veteen. Sitten vielä hiomapaperilla hiottiin viisteet puhtaiksi ja lopulta teräosa pestiin.\nTyövaihe nimeltä ”päästäminen” ahjon kuumuudessa eli terälle haetaan sitkeyttä. Kuvan otti Pauliina Koivu.\nSeuraavaksi istuttiin reilu puoli tuntia ahjon kuumuudessa. Työvaiheena oli ”päästäminen”, jossa terää kuumennetaan pitkän aikaa ahjon yläpuolella ja välillä terä dipataan lähelle tulta. Tässä työvaiheessa terä sitkistyy ja siihen tulee lopulta oljenkeltainen väri. Tämän jälkeen taas dippaus öljyyn ja veteen, jonka jälkeen teräosan viistettä hiottiin hiontapaperilla, hiomakoneella ja hiomakivellä. Lopuksi vielä työvaiheina olivat murtokulmien hiominen hiomakivellä viisteen reunoihin ja karaosan hiominen hieman kapeammaksi. Melkoisen monta työvaihetta terän parissa!\nHela ja kahva\nToisen kurssipäivän loppupuolella pääsimme vielä helojen kimppuun, jotka tehtiin hirvensarvesta. Ensin helat hiottiin ja tasoitettiin nauhahiomakoneella. Ilkka porasi porakoneella reiän helan keskelle, jonka jälkeen reikää alettiin leventää hiontatikkujen avulla, jotta puukon kara mahtuisi lopulta helan reiästä läpi terään saakka.\nHirvensarvesta tehty hela ja omenapuinen kahvaosa.\nSeuraavaksi valittiin kahvaan joko visakoivusta tai omenapuusta tehty puukappale, joka ensin hiottiin reunoiltaan tasaiseksi ja sitten piirrettiin kappaleeseen karan kokoiset piirrokset. Pystyporalla puukappaleeseen tehtiin reikä ja sitä isonnettiin vielä käsiporan avulla niin paljon, että kara mahtui puukappaleen sisälle ongelmitta. Puun ja helana toimivan luun väliin leikattiin vielä pala nahkaa.\nLiimaukset tehty ja nyt odotellaan kuivumista ja seuraavia työvaiheita.\nSitten epoksiliimalla liimattiin kara, nahanpala ja hela toisiinsa kiinni ja annettiin kuivua noin 15 min. Sitten terä suojattiin maalarinteipillä, loivennettiin puukappaleen teräviä reunoja raspilla ja lopulta aloitettiin kahvan muotoileminen nauhahiomakoneen avulla. Tämä oli itselleni kaikista mieluisin ja hauskin puukon teon vaihe. Puukon kahvan muoto alkoi pikkuhiljaa tulla esiin kahvaa pyörittämällä. Opettajan ohjeistusten mukaisesti nauhahiomakonetta piti vielä käyttää muutamaan otteeseen, kunnes kahvan muoto oli lopulta hyvä. Lopuksi vielä lyhensin puukon kahvaa reilun sentin verran ja hioin lopulta kahvan hiomapaperilla tasaiseksi.\nNauhahiomakoneella haetaan puukon kahvalle muoto.\nLesta ja tuppi\nSitten päästiin tupen tekoon. Ensimmäisenä tehtiin tupen sisälle tuleva lesta eli puuaihio, johon puukko tupessa ”napsahtaa”. Puuosa tehtiin kuusipuusta, johon kaiverrettiin ensin oman puukon terän kokoinen aihio, joka sitten hiottiin pyöreän muotoiseksi ja sitten tämä aihio liimattiin jalopuupalaseen. Lopulta lesta hiottiin vielä kauttaaltaan pyöreänmuotoiseksi.\nPuukon kahvaosa on nyt valmis ja sitten tehdään puukon terän muotoinen lesta puusta.\nLesta on valmis.\nTupen materiaalina oli lehmän nahka, josta leikattiin sopivan kokoinen pala. Nahan toisesta päästä hiottiin paksuutta pois nauhahiomakoneella, koska tämä pää taitettiin kaksin kerroin tupen päähän. Koko nahankappale kasteltiin lämpimällä vedellä ja se pakotettiin sormin kelmulla peitetyn lestassa kiinni olevan puukon ympärille. Naskalin, vahalangan ja kahden neulan avulla tuppi ommeltiin kiinni puukon päälle. Sormet olivat kovilla, sillä nahka oli pidettävä koko ajan tiukasti paikoillaan puukon päällä, jotta siitä ei myöhemmin tulisi liian löysä. Omalta osaltani sain ompeluosion loppuun viimeisen kurssipäivän aamuna. Ylimääräiset nahkapalat leikattiin pois ja viimeisteltiin nauhahiomakoneella.\nTupen ompelua kahden neulan ja vahalangan avulla.\nValmis ompelutyö. Ylimääräiset nahkaosat poistettiin leikkaamalla ja lopuksi viimeistelemällä nauhahiomakoneella.\nTämän jälkeen teimme tuppeen vyölenkin ja se vaati kovaa sormityöskentelyä. Nahasta leikattiin pitkänomainen kaistale, johon tehtiin viiltoja puukolla ja tehtiin reikiä ”nahkapaskalla” kaistaleen päähän ja myös tuppeen. Sorminäppäryydellä ja pienellä taikuudella syntyi vyölenkkiin kaunis letitys. Lopulta vyölenkkipunos kiinnitettiin tuppeen reikien kautta solmeilemalla.\nTupen vyölenkin tekoa.\nLetitetty vyölenkki on valmis.\nViimeistelyt: tupen kuviointi ja vahaus, kahvan öljyäminen\nOman mielikuvituksen sai päästä valloilleen tupen kuvioimisvaiheessa. Käytimme tähän vaiheeseen luupuikkoja, jolla kuviot piirrettiin ja painettiin nahkaan. Itse päätin kuvioida tupen päälipuolelle syksyisen ketun. Hahmottelin sen hailakasti ensin puikolla ja sitten aloin työstämään kuviota kerta toisensa jälkeen. Nahkaa oli helpompi työstää, kun sen pintaa kasteli aika ajoin. Kuviointiin meni paljon aikaa, mutta lopputulokseen olin lopulta enemmän kuin tyytyväinen.\nValmis tuppi takaa kuvattuna.\nValmis tuppi koristeluineen. Tuli hieno!\nTuppi oli mahdollisuus lopuksi maalata tai sitten vahata mehiläisvahalla. Itse valitsin vahauksen, sillä halusin pitää tupen vaaleana. Vahaus oli mahdollista tehdä vasta muutaman päivän päästä nahan kuivuttua, ja sain sen tehtyä Eräkarkun pajaillassa puukkokurssin jälkeisellä viikolla.\nPuukon kahva öljyttiin pellavaöljyllä. Kahvaosa dipattiin öljyyn, jonka jälkeen sitä käytiin lämmittämässä ahjon lämmössä, pyyhittiin ylimääräinen öljy pois. Samat työvaiheet toistettiin vielä kolme kertaa.\nValmis puukko ja tuppi – lopputulos oli kaunis ja kaiken vaivan arvoinen käsityö.\nViimeisenä kurssipäivänä oli mahdollisuus tehdä vielä oma karkku eli tulusrauta. Itselläni takominen ei onnistunut halutulla tavalla, joten jätin karkun lopulta alkuyritysten jälkeen tekemättä ja käytin aikani takomisen sijasta tupen kuviointiin. Mikäli taulan teko kiinnostaa (karkun ja piikiven lisäksi tulentekoon tarvittavat oleellinen taulakäävästä valmistettu ainesosa), voi viime kesänä järjestetysta kurssista käydä lukemassa aikaisemmasta blogipostauksestani täältä.\nPuukkokurssilla itselleni selvisi, että en tosiaankaan ole seppä syntyessäni, mutta muut puukon valmistamisvaiheet olivat erittäin kiehtovia. Ja nyt minulla on tämän kurssin myötä kaunis ja toimintakuntoinen puukko ja ihan varmasta ainut laatuaan.\nPuukkokurssilaisen oikea käsi nelipäiväisen puukkokurssin päätyttyä.\nMUINAISET ERÄTAIDOT -KURSSI\nSeuraavalla kurssilla saimme eräperinteen mestareilta opastuksen muinaisiin erätaitoihin. Opettajinamme oli Turkka Aaltonen ja Ilkka Seikku, joiden osaaminen erätaitojen osalta on vertaansa varten. Kolmen kurssipäivän aikana teimme luonnonmateriaaleista lähinnä omia käsiä ja puukkoa apuna käyttäen eräilyyn liittyviä tarve-esineitä.\nOpettajamme Ilkka Seikun valmistamia eräperinteeseen liittyviä kädentöitä.\nJa esillä oli myös tottakai Ilkan tekemä mäyräreppu.\nEnsimmäisenä päivänä teimme houkutuslinnun koivun oksista. Keräsimme kukin paksun nipun koivun oksia opiston mailta. Ensimmäisenä oksista tehtiin oksia taivuttamalla pieni ovaalin mallinen pallo. Kiinnitykseen ei käytetty muuta kuin oksia. Kärsivällisesti pallo syntyi lopulta yksi oksa kerrallaan. Kun pallo oli valmis, alettiin linnun ruumiin rakentaminen. Ensin koko nippu kiedottiin yhteen rautalangalla tiukkaan ja tämän jälkeen pallo pistettiin vartaloksi oksien sisälle. Vatsa-alueen ympärille kieputettiin rautalankaa tiukkaan, jolloin oksat jäivät vartalonmyötäiseksi.\nRisulinnun vatsapallosta lähdettiin liikkeelle.\nKun vartalo oli valmis, ”nitkautettiin” loput oksat 90 asteen kulmaan kaulaksi ja kiedottiin rautalangan avulla tiukasti. Tämän jälkeen oli pään vuoro. Oksat jaettiin kahteen osaan, ala- ja yläosaan, jotka kumpikin jälleen kiedottiin erikseen rautalangalla. Lopuksi pään osat kiedottiin yhteen niin, että osien väliin jäi reikä. Näin oli ”valkoposkihanhi” valmis. Lopuksi vielä pajusta tehtiin keppi, johon lintu aseteltiin. Itselläni tämä risulintu ei mene houkutuslinnuksi vaan päätyy koristelinnuksi ulko-oven viereen.\nValmistuneita houkutuslintuja – omani alhaalla keskellä.\nEnsimmäisen päivän toisena tehtävänä oli vipukeihään teko. Ensimmäisenä tehtiin vipuköyden kädensija, joka toimii heittäessä vipuna. Vipukeihäs lentää oikealla tekniikalla ja hyvin tehdyllä laitteella erittäin pitkälle. Kädensija tehtiin ensin puukalikasta. Oikea pituus oli reilu oma kyynärä. Puukalikasta veisteltiin puukon avulla sopivan kokoinen ja käteen sopiva vipu. Vivun alaosaan tuli etusormen mentävä reikä ja toiseen päähän pieneen reikään tehtiin tappi, johon itse keihäs asetetaan heitettäessä.\nVipuosan veistelyä omalla osallani haittasi se, että minulle ja monelle muullekin osui melkoisen oksainen puu, joten oksakohtiin piti käyttää myös vähän kirvestä ja sitten vain antaa kriittisissä paikoissa oksankohdan olla. Lopulta sormenkohta vielä hiottiin avarammaksi ja koko puukalikka hiottiin hiekkapaperilla.\nItse keihäs tehtiin reilun sentin paksuisesta pajusta, joka lyhennettiin noin kainalon korkuiseksi. Yläosasta vuoltiin kuorta pois ja alaosaan vuoltiin terävä kärki. Yläosaan kiinnitettiin sulan puolikkaat narun avulla. Sulkien tehtävänä on tasapainottaa keihästä.\nKun sekä kädensija että keihäs olivat valmiit, siirryttiin ulos testaamaan lopputulos. Ja kyllähän se lensikin, kun tekniikasta sai kiinni.\nValmis vipukeihäs: yllä vipuosa, jonka avulla alla oleva keihäs lähetetään lentoon.\nSuosukset ja sauvat\nToisen kurssipäivän ensimmäinen askar oli rakentaa kahdessa ryhmässä suosukset ja sauvat. Materiaaleina käytettiin pajun vartta ja paalinarua. Ensin pajut käytiin katkomassa ja oksimassa koulun mailta, jonka jälkeen rakentaminen sai alkaa. Kumpaankin sukseen valittiin viisi sopivan paksuista ja pituista pätkää, jotka ensin sidottiin narun avulla takaosastaan yhteen. Sitten tehtiin lyhyistä pajunpätkistä astimet, jotka nekin asetettiin oikeille paikoilleen narun avulla. Pajuihin kaiverrettiin lovet, jotta astimet pysyisivät paikoillaan paremmin. Lopuksi suksen etuosa kiinnitettiin narulla yhteen ja taivutettiin ylöspäin pakottamalla ja narun avulla astinten etuosaan. Sukset kiinnitettiin jalkoihin paalinarusta letitetyllä narulla.\nMyös sauvat tehtiin pajusta ja paalinarusta. Kummankin ryhmän tuotoksista tuli erittäin hienot ja toimivat sukset. Avaimena toimiviin suosuksiin oli sorminäppäryys ja yhteistyö.\nValmiit suosukset ja sauvat testissä. Meno näytti varsin hauskalta!\nMaakangaspuiden teko oli hauska yhteinen operaatio koko porukalle. Ensin rautakangen, laudan ja vasaran avulla lyötiin paksut pajupätkät maahan kiinni sopivin välimatkojen päähän toisistaan. Tukipuu kiinnitettiin kangaspuiden toiseen päähän narun avulla kiinni ja sitten kangaspuiden päät sidottiin toisiinsa kiinni naruilla yhteen toisessa päässä olevaan irrallisen pajupätkän kanssa. Sitten keräämämme maitohorsman pitkiä pätkiä asetettiin kangaspuiden loimien väliin aina yksi väli kerrallaan. Horsman kukat toimivat maton hapsuina.\nEnsin kerättiin porukalla maitohorsmia.\nMaitohormamatto syntyi yhteistyöllä maakangaspuilla.\nKun matto oli valmis, narut kiinnitettiin kummassakin päässä toisiinsa kiinni tiukasti ja irrotettiin narut maahan isketyistä pajukepeistä irti. Maitohorsmamatto oli valmis. Kyseistä rakennetta voisi käyttää mm. yöpymispaikan mattona tai kattorakenteena.\nSitten oli vuorossa siirtyminen pajan sisälle. Puukalikoista vuoltiin hupli, jolla tehdään köyttä. Mallina olleesta huplista piirrettiin ääriviivat omaan kalikkaan ja sitten kirvestä, puukkoa, sahaa ja hiomapaperia apuna käyttäen syntyi suunnilleen mallin mukainen reikäpäinen puuesine. Sitten toisesta puukalikasta vuoltiin ohuehko keppi, jossa oli paksumpi pää. Kepin piti mahtua koko pituudeltaan huplin reistä läpi vaivatta. Lopulta vielä molemmat osat hiottiiin.\nSitten köyden tekoon, joka tehtiin kuudesta narun säikeestä. Naruun käytimme paalinarua, osa myös matonkuteita. Ensin kaksi narua kiinnitettiin solmulla tuoliin tms. kiinteän kohteeseen. Toiset narunpäät kiinnitettiin hulpin ”kaulaan” kiinni. Sitten kepin päästä kiinni ja huplia pyöritettiin narujen kierteiden mukaisesti, jolloin narut kietoutuvat toisiinsa suht. kireäksi. Sama tehtiin kahdelle muullekin naruparille.\nNäin oli valmiina kolme narua, jotka kiinnitettiin hupliin kaikki kerrallaan.\nValmiiseen hulpiin kiinnitetään narut ja aletaan pyörittämään.\nKöydet käytiin vielä läpi ja availtiin mahdolliset solmumaiset kohdat. Sitten huplia alettiin pyörittää vastakkaiseen suuntaan kuin aiemmilla kerroilla. Näin pyörittäen syntyi pikkuhilaa kolmikierteistä paksua köyttä. Köyden päihin tehdään vielä lopuksi solmut. Köyttä kannatti kaverin kanssa vielä pingottaa, jotta siitä tuli tasainen. Valmiin paalinarusta tehdyn köyden voi vielä viimeistellä polttamalla irtonaiset kuidut sytkärin avulla pois.\nKöysi alkaa olla valmis.\nKaksiosainen itse veistelty hupli ja valmista köyttä.\nSitten kalastusvälineisiin. Puukalikasta jokainen teki itselleen vuolemalla ja hiomalla pienen kalan muotoisen vieheen eli vaapun mallipiirrosten avulla. Oikean muodon saavuttamisen jälkeen vaapun vatsapuolelle sahattiin urat. Pitkittäiseen uraan liimattiin teräslankaa, johon taiteltiin kolmen ulkonevaa silmukkaa. Näihin sitten kiinnitetään siima ja koukut. Lyhyeen poikittaiseen uraan liimattiin peltitölkistä leikattu palanen nokkalevyksi. Liimana käytettiin epoksiliimaa.\nTurkka Aaltosen ohjepiirrokset vaapun tekoon.\nVaapun tekoa puukolla veistelemällä ja hiomalla sekä urien sahaamista.\nKuivumisen jälkeen hiottiin vielä vaapun pintaan jääneet liimajäljet pois. Vaappu on mahdollista myöhemmin maalata haluamallaan maalilla.\nVaappu maalausta vaille valmis.\nKurssin päätteeksi tehtiin vielä tinanappeja ja tinaisia pystypilkkejä. Männynkaarnan palaan kaiverrettiin puukolla haluttu muoto eli näin syntyi muotti tinatyöhön. Itse tein sydämen muotoisen muotin tinanapin tekoa varten. Muottiin tehtiin napinlävet kiinnittämällä siihen puutikut. Koritinan palanen kuumennettiin sulaksi avotulella, jonka jälkeen sula tinamassa kaadettiin muottiin.\nJäähtymisajan jälkeen eli reilu puolen tunnin kuluttua tinanappi otettiin muotista irti (oma muottini piti valitettavasti rikkoa, koska en saanut nappia sieltä millään muuten irti). Sitten oli hiomisen aika. Mitä siistimmän ja tasareunaisen muotista oli tehnyt, sitä helpommalla hionta sujui. Hiomiseen käytin viilaa, jolla sain napin reunat ja lopulta kummatkin sivut kauniin kiiltäviksi. Aikaa hiomiseen meni lopulta melko kauan, mutta lopputulos oli kaiken vaivan arvoinen.\nHiottu tinanappi on valmis käyttöön.\nKalalangasta syntyi kurssimme osallistujien näppärillä sormilla solmuja tehden lopuksi vielä verkkoa. Verkosta tehtiin lopulta puuvarteen oksanhankaan kiinnittämällä haavi.\nVerkkoa punomalla syntyi lopulta….\n…hieno haavi. Mitäs pyydystetään?\nKÄDENTAIDOT: LUU JA SARVI\nMarraskuun lopun kädentaitokurssin teemana oli luu ja sarvi. Myös näiden materiaalien työstämiseen saimme oppia Ilkka Seikulta ja Turkka Aaltoselta. Kolmen kurssipäivän aikana luusta ja sarvesta syntyi monenlaisia käyttöesineitä, koruja ja aterimia.\nLuu- ja sarvityöt -kurssilla käytetyt materiaalit.\nEnsimmäisenä päivänä päästiin käsiksi nautojen ja sonnien isoihin sarviin. Sarvista oli mahdollisuus oman maun mukaan tehdä suolasarvi, juomasarvi tai vaikkapa torvi. Valmiiksi keitettyjä ja sisältä tyhjennettyjä sarvia oli monen muotoisia ja kokoisia. Kun oma sarvi oli valittu, alkoi pitkällinen hiomisurakka. Tavoitteena oli saada sarvesta mahdollisimman sileä.’\nSuolasarven teko alkoi hiomisella.\nHiominen aloitettiin hiekkapaperista nro 60, josta siirryttiin asteittain työn edetessä karkeusasteisiin 120 ja 150. Työ oli erittäin hidasta ja kävi käsien päälle. Hiomisten välissä sarvea käsiteltiin kauttaaltaan puukolla siiklaamalla, joka osaltaan hioi sarvesta kerroksia pois. Välillä sarvea kasteltiin kuumassa vedessä, jonka jälkeen hiominen ja siiklaus taas jatkui. Sarven leveämpää osaa piti myös hiomisen edetessä sahata, jotta sarvesta tulisi suola-astiaa varten sopivan kokoinen ja se kaartuisi sopivasti, mutta ei liikaa.\nSarven siiklaamista puukon avulla.\nKun sarvi oli lopulta riittävän sileä, siirryttiin vesihanan viereen vesihiomapaperin kanssa. Kosteaa sarvea alettiin hioa vesihiomapaperin kanssa – papereissa edettiin asteittain aina vaan hienompaan vesihiomapaperiin (numerot 320, 600 ja 800). Hiontavaiheet muuten kestivät pitkään. Sitten vielä sarvi hiottiin pehmeällä teräsvillalla, jonka jälkeen sarveen siveltiin kankaan avulla rypsiöljyä niin kauan kunnes sarvi oli kauniin kiiltävä.\nSuolasarven tekovaiheita: kuumennusta vedessä, hiomista vesihiomapaperilla ja teräsvillalla sekä öljyämistä.\nSitten oli aika siirtyä suola-astian teossa korkkiin. Sahasin sarven kapeasta päästä pienen pätkän pois pienellä kätevällä askartelusahalla. Tästä pienestä pätkästä tulisi suola-astian korkki. Sekä astian että korkin leikkauspintoihin porattiin reikä. Puupätkästä sitten vuoltiin sopivan kokoinen kapea tikku, joka mahtui juuri korkin ja astian reikiin yhdistäen ne toisiinsa. Tikku liimattiin korkkiosan sisälle.\nSuolasarven korkkiosa on sahattu irti.\nLopulta vielä piti astian suuosaa hioa, jotta se sopi hyvin korkin kanssa yhteen. Astiaosaakin piti vielä hioa vähän lisää. Astian pohjaan tehtiin vielä pohja puukappaleesta hiomalla niin kauan, että pohja upposi luun sisälle. Liimauksen kuivumisen jälkeen pohja vielä viimeisteltiin nauhahiomakoneella ja pohjaan oli mahdollista kaivertaa oma puumerkki. Sitten öljysin koko komeuden vielä uudelleen\nrypsiöljyllä ja suolasarvi oli valmis.\nKaiversin oman puumerkin suolasarven pohjaan.\nValmis suolasarvi – suola ujutetaan sarven sisään sen päässä olevan reiän kautta.\nTässä vielä vaihekuvina, miten sarvesta tulee hiomalla ja öljyämällä käyttöesine.\nHirven sääriluusta valmistettiin kauniita pieniä rasioita. Ensin sahattiin sääriluu sopivan pituiseksi ja viilan ja hiomapaperin avulla luun sisällä oleva ylimääräinen pehmeä aines poistettiin. Sitten alkoi jo tuttu hiomiskuvio eli rasian pintaa hiottiin usealla hiekkapaperilla karkeasta aina hienompaan vesihiomapaperiin asti, kunnes pinta oli aivan tasainen.\nHirven sääriluun kappale, korkkia ja puukiekkoja: tässä ainesosat luurasioiden tekoon.\nRasian pohja tehtiin korkista veistelemällä ja liimaamalla se luun sisälle. Kuivumisen jälkeen loppuosa korkista sahattiin pois ja pohja vielä tasoitettiin nauhahiomakoneella. Rasian korkkiosa tehtiin kahdesta eri puuosasta; itse tein rasian sisään jäävän osan kuusipuusta ja nupin visakoivusta hiomalla. Valmiit kannen osat kiinnitettiin toisiinsa liiman ja ruuvin avulla.\nRasian pohjaksi tehdystä korkista sahattiin ylimääräinen osa pois liiman kuivumisen jälkeen.\nLopputyövaiheina olivat vielä luuosan vahaaminen parafiinin ja kankaan avulla kiiltäväksi ja korkin käsitteleminen pellavaöljyvernissalla. Tämä rasia tehtiin tulitikkujen säilyttämistä. Kannen alapuolelle on mahdollista vielä kiinnittää raapaisupinta tulitikuille.\nTulitikkurasian korkki käsiteltiin pellavaöljyvernissalla.\nValmis luurasia tulitikuille\nTein kurssilla vielä toisenkin, hieman pienemmän rasian samalla tekniikalla. Tästä rasiasta tuli ennakkojoululahja avomiehelleni plektrojen säilyttämistä varten.\nLuurasia plektroille hirven sääriluusta visakoivuisella korkilla.\nLuupuikko eli puleerauspuikko\nPienestä luun kappaleesta valmistettiin hiomalla puleerauspuikko. Muoto haettiin puikolle nauhahiomakoneen avulla. Toisesta päästä piti tulla terävähkö ja toisesta päästä pyöreäpäinen. Alapuoli hiottiin tasaiseksi ja pääliosasta tehtiin pyöreämuotoinen. Puikko hiottiin vielä hiomapapereisen avulla lopulliseen muotoonsa. Luupuikkoa käytetään nahan koristelemiseen.\nPuleerauspuikko syntyi luun palasesta.\nMetsähanhen sulista oli mahdollisuus tehdä itselle mustekynä. Tämä olikin koko kurssin nopein työ valmistaa. Sulasta poistettiin ylimääräiset höyhenet pois vetämällä ja sulkaosa hiottiin. Sulan sisäosaa puhdistettiin virkkuukoukun avulla ja sitten puukkoa apua käyttäen kynäosaan veistettiin oikea muoto.\nMuste saatiin aikaan, kun kivikuppiin tipautettiin vähän vettä ja sitten mustepuikkoa hinkattiin siihen, kunnes lopputuloksena oli mustetta. Mustekynää kasteltiin musteessa ja sitten vain kirjoittamaan!\nMustekynän tekoa ja kirjoitusharjoituksia.\nRannekoruja ja vaikka mitä muuta\nKurssilla oli myös mahdollisuus tehdä luusta ja sarvesta erilaisia koruja. Itse tein suolasarvesta jäljelle jääneestä palasta modernin rannekorun. Viilaamalla, hiomalla ja lopuksi vielä rypsiöljyllä käsittelemällä rannekorusta tuli kiiltävä.\nHieno moderni rannerengas syntyi sarven palasta hiomalla.\nKurssilla syntyi taidokkaiden oppilaiden sormista myös kaulakoruja, korviksia ja sormuksia. Itsekin aloitin lopussa vielä riipuksen teon, mutta se jäi hiomista vaille valmiiksi. Monet tekivät sarvesta lusikoita ja syntyipä kurssilla yhden opiskelijan toimesta kokonainen aterinsettikin. Muutamat tekivät itselleen myös neulikon eli neulojensäilytykseen tarkoitetun korumaisen työn. Taitavimmat myös kaiversivat luu- ja sarvitöihinsä hienoja kuvioita.\nEräopasopiskelijatovereiden käsitöinä syntyi mm. korvakorut sekä neulikko.\nSarvi- ja luukauppa kävi kurssin päätteeksi ja itsekin ostin materiaalia tulevia töitä varten. Koruja olisi ainakin vielä kiintoisaa työstää. Tätä kurssia olisi ollut hieno vielä jatkaa, mutta toisaalta kipeytyneet sormenpäät ja hioutuneet sormien nivelet kaipasivat kolmen kurssipäivän jälkeen lepoa.\nMahtavaa on kyllä se, että Eräkarkussa on mahdollisuus saada itselleen tällaisia monipuolisia kädentaitoja. Ehkäpä tulevaisuudessa omassa yrityksessä (ei vielä olemassa…) voisi ottaa joitakin kädentaito-osioita myös osaksi omia eräpalveluja. Sormet jäävät tämän asian suhteen syyhyämään…\nLuusta ja sarvesta voi tehdä melkein mitä vaan. Tässä Ilkka Seikun taidonnäytteitä, mm. hirven sarvesta valmisteilla oleva upea reliefi.\nRaisa\t14.12.2020 klo 20:13\nTodella mielenkiintoisia juttuja! 🙂\nKati Granroth\t15.12.2020 klo 19:15\nIhanaa, että luit ja tykkäsit! 🙂\nRiina\t11.1.2022 klo 17:50\nHei! Mahtavaa että jaat näitä juttuja! Tulin etsinään pientä tietoa puukonteosta, mutta jäin lukemaan muitakin juttuja ja totesin, että täytyypä ajan kanssa tutustua niihin paremmin. ❤\nKati / Polun Lumo\t13.1.2022 klo 10:17\nHei Riina – kiva kuulla, että olet löytänyt kirjoituksieni pariin! 🙂